Жовли Хушбоқ. Чинакам асарнинг сири - www.ziyouz.uz\nБош саҳифа Илм ва фанАдабиётЖовли Хушбоқ. Чинакам асарнинг сири\nЧоп этилган 09.06.2016 26.12.2016 МуаллифZiyouz.uz\nЎқувчи китоб мутолаасига чоғланар экан, аввало, асар жанрига, унинг мазмуни ўз савияси, диди, қизиқишига қанчалик мослигига эътибор қаратади. Кейинги йилларда яратилган қиссаларни танлаб ўқишга кўпроқ шу нуқтаи-назардан ёндашилади. Таниқли адиб\nХуршид Дўстмуҳаммаднинг саккизта қиссаси жамланган тўпламининг илк саҳифасида муаллифнинг шундай сўзларига кўзимиз тушди: “Бадиий адабиётда жанрнинг яхши-ёмони йўқ. Роман салмоқдорлиги билан, ҳикоя ихчамлиги билан ўзига хос. Қисса эса романга, ҳикояга нисбатан эркинроқ, эркароқлиги билан жозибали, кўнгилга яқин. Бир тақдир, бирор воқеа-ҳодиса, бирорта ғоя ёки фараз ҳақида сўзлашга киришдингизми, қисса яратиляпти, деяверинг!..”.\nТўпламдаги “Куза…” номли қиссада муаллиф қаҳрамон характерини ичдан ёритишга интилган. Асар шакли одатдаги қиссалардан ўзгачароқ. Ўқувчи диққати гоҳ Устозга, гоҳида Умиднинг савдойи опасига, баъзан Фарҳод билан Азизнинг гурунгларига қаратилади. Ўқувчи беихтиёр бадиий филм томоша қилаётгандек ҳолатга тушади.\nМуаллиф асар қаҳрамонларининг мушоҳадалари, ўйлари орқали китобхонни фикрлашга мажбур этади. Шу баҳона кўнглидаги одам ва олам ҳақидаги фикр-мушоҳадаларини тўкиб-солади. Одамлар нималар билан банд? Уларнинг ўй-хаёлларида нималар кечаётир? Тирикчилик ташвишлари билан бўлиб, инсон учун сув билан ҳаводек зарур туйғулар — севиш, севилиш, энг яқин кишиларга меҳр-оқибат кўрсатишдек одамийлик фазилатларидан йироқлашиб кетмаяпмизми?..\nҚисса қаҳрамонлари Азиз, Умид ва Фарҳоднинг хатти-ҳаракатидан англашиладики, тезкор бугунги давр одамзот олдига талай муаммоларни қўйди. Аввало, инсон умрининг ҳар бир дақиқаси қадрли бўлиб қолди. Аммо азиз умрни гоҳида керак-нокерак юмушларга, ортиқча дабдабаларга қурбон қилиб юбормаяпмизми?\n“Куза…” қаҳрамонлари бугунги куннинг одамлари. Улар фаол, тинимсиз ўйлайдилар, фикрлайдилар, баҳслашадилар. Аммо муаллиф уларнинг ҳеч бирига ён босмайди, бирортасининг фикрини маъқулламайди ҳам, инкор ҳам этмайди. Хулоса, сабоқ чиқаришни китобхоннинг ихтиёрига қолдиради. Ёзувчининг бу тарзда “сукут сақлаши” ўқувчини фикрлашга, ҳаёт, муаммолар ҳақида бош қотиришга ундайди.\nСобир Ўнарнинг “Бибисора” қиссаси мутолаасида қишлоқнинг содда, тоза қалбли боласининг гурунги мени мафтун этди. Чунки унинг гаплари ҳечам малол келмайди, зериктирмайди. Қиссани ўқий бошлагач қўлдан қўйгингиз келмайди. Хўш, муаллиф қандай қилиб ўқувчининг диққатини бўйсундира олган? Ахир, суҳбатдошингизни гўё сеҳрлагандай қаршингизга “михлаб” қўйиш, кўнгил дафтарингизни варақлашга мажбур этиш осонми?\nАсар воқеалари тўққиз ёшли Жаҳонгир тилидан ҳикоя қилинади. Эпизодик персонажлар, хусусан, қиссанинг асосий персонажлари характери ҳам турли усулларда, бадиий воситалар орқали очиб берилади. Мисол учун, қишлоққа қаёқдандир келиб қолган бобонинг қиёфаси шундоққина кўз ўнгингизда яққол гавдаланади. Бунга ёзувчи унинг портретини чизиш, қиёфасидаги ўзига хос жиҳатларини кўрсата олиш туфайли эришган: “Елкасига хуржун ташлаб олади. Телпакли узун қора плашини ҳечам ечмайди. Қишнинг изғиринли кунларида мотоциклчиларникига ўхшаш катта кўзойнак тақиб олади. Қош-кўзини совуқдан сақласа керак-да. Чолни бир ёқдан келган дейишади. Шунинг учун чет эллик, деб ўйлаймиз”. Ҳатто қиссада бир кўриниш берадиган эпизодик персонажлар қиёфаси ҳам хотирангизда муҳрланади. Бунга Султон амаки иштирокидаги диалогни далил сифатида келтириш мумкин. Бир чимдим юмор, озгина самимият дилингизни равшан торттиради. Қисса сюжетига сингдириб юборилган деталлар, эпизодлардаги сирлилик туфайли, масалан, “кўриниши алламбало” чол қаердан пайдо бўлгани-ю, кимлигини аниқ билмасак-да, таажжубланмаймиз. Чолнинг юриш-туриши сирлилигича қолаверади, сизни ўйга толдиради, тавба, бу воқеа қандай якун топар экан, дея қизиқасиз. Унинг ҳаракатлари сираям эриш туюлмайди. Чунки воқеалар тасвирида сунъийлик, зўрма-зўракилик йўқ. Ҳатто сюжет ривожида ҳам.\nКейинги пайтда полвонлар мавзуи қаламга олинган қиссалар кўпайди. Тоғай Мурод “Юлдузлар мангу ёнади” асарида бир қатор жонли образлар яратган эди. Демак, азалий мавзунинг янги қиррасини очиш, ўзига хос, ҳеч кимникига ўхшамайдиган қаҳрамонларни “дунёга келтириш” алоҳида маҳорат талаб этаркан.\nШундай умид билан ёзувчи Абдулла Айизовнинг “Полвон йиғлаган тун” қиссаси мутолаасига киришдим: “Бугун челаклик Қодирбек мерган тўй бошлаб юборди. Қиру адирлардан ошиб узоқ-узоқларга таралган карнай-сурнай садолари одамларнинг хуш-хандон қий-чувига уланиб кетди. Бу ёғи тоғли қишлоқлардан, у ёғи чўл тараф овуллардан гуррос-гуррос меҳмонлар, полвонлар кела бошладилар.\nТўйхона биқинидаги бедапоядан тортиб, ўйдим-чуқур йўл четларигача машиналар тизим-тизим: мезбонлар томонидан тайинланган кузатувчилар уларни зийрак қўриқлашади. Ахир бир кунлик тўй ўтади-кетади, аммо кейин ғийбат кўпайиши мумкин. “Фалон қишлоқдаги фалончининг тўйига борган эдик. Томоша айни қизиган пайт, уловимизнинг зарур нарсасини шилиб кетибди! Дабдабага берилгунча меҳмонларнинг иззатини қил, кўликларига кўз-қулоқ бўл…” – қабилидаги гап сўзлардан эҳтиёт бўлган маъқул”.\nБундай баёндан бирор-бир таассурот қолиши даргумон. Шунчаки ахборотдангина иборат сўзлар баёни ўйга толдирмайди. Мабодо асардан бундай гаплар олиб ташланса ҳам қисса зарар кўрмайди, аксинча ўқувчи ортиқча, кераксиз тафсилотларни ўқиб зерикишдан халос бўлади. Қиссанинг кейинги саҳифасидаги атиги ярим бетлик — ўнта гапдан иборат диалогда кетма-кет “меҳмонлар” деган сўзнинг қалашиб келгани, ҳарқалай, ўқувчининг ғашига тегса керак, деб ўйлайман. Наҳотки бу сўзнинг синоними йўқ? Навбатдаги саҳифада эса “полвон”, “давра” ўзакли сўзларга олтмиш беш марта дуч келасиз. Тил қашшоқлиги, стилистик хатолар ва бир хил мазмундаги ибора, сўзларнинг ҳадеб такрорланавериши муаллифнинг асар тили устида жиддий ишлаши зарурлигини кўрсатиб турибди.\nЎзбекистон халқ ёзувчиси Ўткир Ҳошимовнинг мулоҳазалари қизиқарли: “Чинакам шоир ёки ёзувчи агар ўқувчига айтадиган катта “гапи” бўлмаса, қўлига қалам олмайди… Аммо ҳар қандай катта “гап” ҳам ҳали бадиий асар эмас. Ҳар бир қаламкаш учун ойдек равшан бўлган оддий ҳақиқат бор. Шеъриятми, насрми, драматургиями, бадиий асар борки, ёзишдан илгари қаламкашнинг қалбида (калласида эмас, қалбида) ажиб бир музика туғилади. Ёзувчи ўша куй оҳангидан вужуди жунбушга келиб, асар ёзади. Яъни ҳақиқий асар муаллифнинг “етмиш икки” томиридан “қон бўлиб оқиб” қоғозга тушади. Эҳтимол, чинакам асарнинг “сири” ҳам шунда бўлса керак. Шу куйга “маст” бўлган қаламкаш инсоннинг мураккаб оламини кашф этади”.\nШу нуқтаи назардан қараганда бугунги қиссалар ўқувчини қай даражада қаноатлантиради? Бу жанрда ҳар йили ёзилаётган ўнлаб асарлар китобхон қалбига таъсир этяптими, унинг туйғуларини жунбушга келтиряптими? Наби Жалолиддиннинг “Мажнун” қиссаси мутолаасидан сўнг бундай саволларга ижобий жавоб топишга қийналдим.\n“Мажнун” қисса деб аталган бўлса-да, унда ҳикоя жанрига хос хусусиятлар устувор. Аввало, асар сюжет кўлами кенг эмас, персонажлар – Қурбон, Бойчечак, Шоди, Сойиб ва Сервисбойнинг онаси феъл-атвори, қиёфасини чизиш, гавдалантириш учун майдон тор. Сервисбой Бойчечакни севади, аммо содда, беғубор муҳаббат қўполликка дуч келади.\nЎқувчи энди Сервисбойга ачина, унга меҳр қўя бошлаганида асар тугаб қолади. Эҳтимол унинг ҳаётидаги тафсилотлар бутун мураккаблиги билан кўз ўнгимизда гавдалантирилганида ўзига хос характери яратилган бўлармиди?\nБошқа айрим асарларда, хусусан, Илҳом Зойирнинг “Рақобат” қиссасида баёнчиликка берилиб кетиш ҳолларини кузатамиз: “Мулкчилик шакллари тинимсиз ўзгариб турди. Бозор ислоҳотлари давомида мол-мулкни давлат тасарруфидан чиқариш ва хусусийлаштириш жараёнида давлат корхоналари хусусий корхоналарга ёки акционерлик жамиятларига айланди. У тери ошлаш заводини таг-туги билан сотиб олади. Жойларда агентлар ёллаб, аҳоли қўлидаги, кушхоналардаги териларни йиғиб, уни қайта ишлади, гоҳ тайёр, гоҳ ярим тайёр маҳсулот сифатида маҳаллий ва чет эл бозорларида сотади. Айниқса, чарм камзуллар урфга киргач, унинг иши юришгандан юришади. Даромадни кўпайтириш мақсадида ҳиссадорлик тамойилига биноан уюшган шерикчилик жамияти бўлмиш “Чармгар” ҳиссадорлик жамиятининг ўн фоизлик акциялар пакетини қўлга киритиб, унинг таъсисчиларидан бирига айланади. У майда пулини йирик, яъни капитал бўла оладиган пулга айлантира бошлади. Аста-секин жамият директорлар кенгаши аъзоси бўлади. Унинг эндиги мақсади акциядорлик жамиятининг йиғилишида ҳал қилувчи овозга эга бўлиш ҳуқуқини берадиган каттароқ акциялар назорат пакетини қўлга киритиш ва жамият хўжайинига айланиш эди”. Табиийки, китобхон оддий публицистик мақолани эмас, қиссани мутолаа қилаётганига ишонмайди. Мазкур қиссада қаҳрамонлар характери, воқеалар тасвири ўрнини қуруқдан-қуруқ баён эгаллагани афсусланарли ҳол.\nБугунги қиссалар мутолааси асносида шунга амин бўлдимки, бу жанрда ёзилаётган асарлар орасида бадиий жиҳатдан ночорлари бисёр. Шу билан бирга ўқувчи ёстиғининг тагида асраб, қўлдан қўймай, берилиб ўқийдиганлари ҳам яратилаётир. Бундай қиссаларнинг ютуғини, назаримда, адиб юрагидан дард бўлиб қайнаб чиқаётган туйғулар, самимий, табиий, рост сўзлар таъмин этмоқда.\n← Аввалги Аввалги Антон Чехов. Тегирмонда (ҳикоя)\nКейинги → Кейинги: Антон Чехов. Ванька (ҳикоя)


Деҳлида Ўзбекистон ва Ҳиндистон Ташқи ишлар вазирликлари ўртасида сиёсий маслаҳатлашувларнинг навбатдаги давраси бўлиб ўтди\n2022-йил 11-май куни Деҳли шаҳрида Ўзбекистон Республикаси ва Ҳиндистон Республикаси Ташқи ишлар вазирликлари ўртасида сиёсий маслаҳатлашувларнинг навбатдаги давраси бўлиб ўтди.\nТомонлар делегацияларига Ўзбекистон ташқи ишлар вазири ўринбосари Фурқат Сидиқов ва Ҳиндистон ташқи ишлар вазири ўринбосари Санжай Верма бошчилик қилди.\nМулоқот чоғида Ўзбекистон билан Ҳиндистон ўртасидаги сиёсий, савдо-иқтисодий, инвестициявий, туризм, маданий-гуманитар ва бошқа соҳалардаги муносабатларнинг ҳолати ҳамда ривожлантириш истиқболлари муҳокама қилинди.\nОлий даражада эришилган келишувлар доирасида икки томонлама ва кўп томонлама тадбирларнинг амалга оширилиши алоҳида кўриб чиқилди.\nПарламентлараро ҳамкорликни фаоллаштириш зарурлиги таъкидланди. Қайд этилганидек, парламентлараро мулоқотни чуқурлаштириш умумий кун тартибидаги барча соҳалардаги алоқаларни жадаллаштиришга хизмат қилади.\nИқтисодий дипломатияни ривожлантириш масалаларига алоҳида эътибор қаратилди. Шу нуқтаи назардан, ўзаро товар айирбошлаш ҳажмини ошириш, қўшма инвестициявий лойиҳаларни, жумладан, саноат кооперациясини амалга ошириш бўйича таклифлар кўриб чиқилди.\nБМТ, ШҲТ ва бошқа кўп томонлама тузилмалар доирасидаги ўзаро ҳамкорликнинг алоҳида жиҳатлари таҳлил қилинди.\nСоғлиқни сақлаш ва фармацевтика соҳасида ҳамкорликни чуқурлаштириш, “яшил” тараққиёт, шунингдек, илм-фан ва таълим йўналишидаги алоқаларни мустаҳкамлашдан ўзаро манфаатдорлик билдирилди.\nМаданий-гуманитар ва сайёҳлик алмашинувларини кўпайтириш юзасидан таклифлар ўрганилди.\nИкки томонлама ҳамкорликнинг шартномавий-ҳуқуқий базасини тегишли ва амалий аҳамиятга эга ҳужжатлар орқали кенгайтириш масалалари муҳокама қилинди.\nКиритилди: 18:57 11.05.2022. Ўқилди: 1213 марта. Фикрлар сони: 0 та.\nБрет ШАРФС: "Ўзбекистон ноёб тажрибаси билан инсон қад...


Дунë, 28 апрел 2006\n17 ноябр 2019, Тошкент вақти: 23:06\nжума 28 апрел 2006\nЕвропа Иттифоқининг Туркманистон билан шартнома имзоламоқчи бўлаётгани кескин танқидга учрамоқда\nЕвропа Иттифоқи Туркманистон билан энергия таъминоти бўйича шартнома имзолаш арафасида. Танқидчилар Европа Иттифоқи ўзининг энергия манфаатларини кўзлаб Туркманистон билан шартнома имзолаши, Марказий Осиёдаги энг репрессив давлатга демократия ва инсон ҳуқуқлари масаласида ёнбосиши билан баробар, демоқдалар. Европа Иттифоқи қўмитаси муҳокамасидан ўтган шартнома энди Европа Иттифоқи Вазирлар кенгаши муҳокамасига қўйилади.\nЭрон президентининг таҳдиди Теҳронни янада яккалаб қўйиши мумкин\nЭрон президенти Маҳмуд Аҳмадийнажот агар наф бўлмаса, Теҳрон Атом энергияси халқаро агентлигига аъзолик ва Оммавий қирғин қуролларини тарқатмаслик шартномасидан чиқиши мумкинлиги тўғрисида огоҳлантирди.\nЭрон президентининг таҳдиди Теҳронни янада яккалаб қўйиши мумкин.\nБМТнинг Халқаро Атом энергияси агентлиги 28 апрел куни Эрон ўзининг уранни бойитиш ишларини тўхтатиш ҳақидаги БМТ талабини бажаргани ёки бажармагани тўғрисида Хавфсизлик кенгашига ҳисобот беради. Бироқ душанба куни Эрон президенти Маҳмуд Аҳмадийнажод ўз мамлакати уранни бойитиш фаолиятини тўхтатмаслигини маълум қилган эди. АҚШ Давлат котиби Кондолиза Райс Эроннинг ядровий дастури хусусида юзага келган бўҳронни ҳал қилишда Халқаро атом энергияси агентлиги билан алоқани тўхтатишга ҳақидаги Эрон президентининг тахдиди мамлакатни халқаро ҳамжамиятдан янада яккаланишига олиб келади, деди.\nБМТ одам савдоси бўйича ўзининг биринчи ҳисоботини эълон қилди.\nБирлашган миллатлар ташкилотининг наркотикларни назорат қилиш ва жиноятчиликнинг олдини олиш идораси дунё мамлакатларида одам савдосига оид ўзининг биринчи ҳисоботини чиқарди. Очиқ манъбалардан олинган маълумотлар асосида ҳозирланган мазкур ҳисоботда дунёнинг бирорта ҳам мамлакати бу жиноятдан ҳоли эмаслиги қайд этилади. Ҳужжатда халқаро уюшган жиноий гуруҳлар томонидан амалга оширилаётган одам савдосининг асосий қурбонлари аёллар ва болалар экани билдирилади.\nНепал полицияси намойишчиларга ўқ узди\n22 апрел куни Непал пойтахти Катманду шаҳрида вазият кескинлашиб кетди. Коммендантлик соати жорий этилгани ҳамда полиция кучларига огоҳлантирмасдан ўт очиш ҳақида буйруқ берилганига қарамай, бошқа минтақалардан одамларнинг Катмандуга кириб келиши тўхтамаяпти. Жума куни подшо Гянендра мамлакатда кўп партиявий демократияни қайта тиклашга ваъда берганига қарамай, аксарият мухолифат раҳбарлари подшо берган ваъдалар етарли эмас, демоқда.\nапрел 18, 2006\nЭрон Фаластинга ëрдам қўлини чўзди\nЭрон Фаластин мухториятига 50 миллион АҚШ доллари миқдорида ëрдам беради. Бу ҳақда Эрон ташқи ишлар вазири Манучеҳр Муттақий расман маълум қилди.\nЎнгу сўл ўйинида сарҳисоб қилинди\nИталия парламентига ўтказилган сайлов натижаларига кўра, унда сўл марказчилар ғалаба қозонди. Уларнинг ўнг марказчи кучлардан устунлиги бор-йўғи 0,1 фоиз билан ўлчанади. Яъни сўлчилар 49,8, ўнгчилар 49,7 фоиз овоз олди.\nМарказий Осиё давлатларининг иқтисодий ривожланиши ўз қўлида\nВашингтонда “Марказий ва Жанубий Осиёда иқтисодий фаолиятни ривожлантириш” мавзуида анжуман бўлиб ўтди. Унда халқаро молия ташкилотлари, АҚШ ҳукумати вакиллари ҳамда тадбиркорлар қатнашди.\nВашингтонда Марказий Осиё давлатлари иқтисодий алоқалари мавзуида йиғилиш бўлиб ўтди\nМарказий Осиёда жойлашган аксарият давлатларнинг нефт ва газ соҳасига кўплаб хорижий ширкатлар сармоя ётқизмоқда. Бироқ Марказий ва Жанубий Осиё давлатлари иқтисодининг бошқа соҳаларига хорижликлар сармоя ётқизишга шошилаётгани йўқ. 4 апрел куни Вашингтонда “Марказий ва Жанубий Осиёда иқтисодий фаолиятни ривожлантириш” мавзуида анжуман бўлиб ўтди. Унда халқаро молия ташкилотлари, АҚШ ҳукумати ташкилотлар вакиллари ҳамда тадбиркорлар қатнашди.\nапрел 02, 2006\nАҚШ Давлат котиби ва Британия Ташқи ишлар вазирининг Бағдодга кутилмаган ташрифи\nБир неча ойдан бери Ироқда янги ҳукумат тузиш борасида музокаралар давом этаётганига қарамай, суннийлар ва курдлар коалицияси шиалар билан келишувга эриша олмаяпти. АҚШ Давлат котиби Кондолиза Райс ва Британия Ташқи ишлар вазири Жэк Строу якшанба куни кутилмаганда Бағдодга борди. Сафардан мақсад Ироқнинг сиёсий раҳбарларини мамлакатдаги барча гуруҳ вакилларини ўз ичига олган миллий бирлик янги ҳукумати тузиш жараёнини тезлатишдан иборат.


Бош вазир One Million Uzbek Coders лойиҳасига старт берди » Muzlik.uz - O‘zbekiston yangiliklari\nЎзбекистонда бир миллион маҳаллий дастурчини тайёрла бўйича One Million Uzbek Coders лойиҳаси ишга туширилди. Дастурни ишга тушириш маросими 21 ноябрь куни Тошкентдаги Ина университетида бўлиб ўтди, дея хабар қилди ОТМ матбуот хизмати «Газета.uz»га. Маросимда Ўзбекистон бош вазири Абдулла Арипов, ахборот технологиялари ва коммуникацияларини ривожлантириш вазирининг биринчи ўринбосари Олимжон Умаров, ташқи савдо ва инвестициялар вазири Сардор Умурзоқов, БАА ҳукумат ва келажак ишлари вазири Муҳаммад Абдулла ал Гергави, БАА сунъий интеллект вазири Омар бин Султон ал-Олама ва бошқалар иштирок этди. Абдулла Арипов инсон ресурслари, бу замонавий Ўзбекистоннинг энг асосий бойлиги экан, аҳолининг 60 фоизидан зиёди 29 ёшдан кичик эканини таъкидлади. «One Million Uzbek Coders лойиҳасининг амалга оширилиши аҳолининг кенг қатламларини АКТ соҳасидаги янги касбларини ўзлаштиришга жалб қилиш, ёшларни, шу жумладан ногиронлиги бўлган кишиларни ишга жойлаштиришга имкон беради», — деди ҳукумат раҳбари. "Газета.uz"да реклама One Million Uzbek Coders қандай лойиҳа? One Million Uzbek Coders, бу — 2017 йилда БААда ишга туширилган One Million Arab Coders лойиҳанинг аналоги ҳисобланади. Аввалроқ тақдимоти ўтказилган лойиҳа Ахборот технологиялари ва коммуникацияларини ривожлантириш вазирлиги томонидан Dubai Future Foundation жамғармаси, Тошкентдаги Инҳа университети, IT-академиялар, Муҳаммад ал-Хоразмий номидаги IT-мактаб билан ҳамкорликда амалга оширилади. Лойиҳа рақамли технологиялар бўйича мутахассисларнинг янги авлодларини тайёрлаш мақсадида UzbekCoders.uz махсус портали орқали аҳолининг кенг қатламларини дастурлашни масофадан ўқитишни назарда тутади. Лойиҳанинг биринчи босқичида ўзбек тилида глобал меҳнат бозоридаги тўртта энг талабгир мутахассислик — Data Analysis, Android Programming, Full-Stack Development ва Frontend Development қамраб олинади. Умумий курс 120 соатни ташкил этади. Ҳар бир даража якунларида лаборатория ишлари амалга оширилиб, тегишли сертификатлар берилади. Курсларнинг энг яхши битирувчилари грантларни қўлга киритиб, Udacity хусусий таълим ташкилотининг 100 дан зиёд Nanodegree дастурларидан бири бўйича ўқишни давом эттириши мумкин. Бунинг учун имтиҳонни муваффақиятли топшириб, энг юқори балл тўплаган 150 талабадан бирига айланиш лозим.\nКорея президенти Тошкентдаги Инҳа университетига ташриф буюрди\nАбдулла Арипов Ўзбекистон ҳукуматига раҳбар бўлди


Шарафли сулола меросхўри – .:: Xadicha.uz\nИслом тарихида шундай инсонлар борки, уларнинг солиҳ ва фозил инсон бўлиб яшаганларига уламоларнинг бари иттифоқ қилганлар. Масалан, Абу Бакр, Умар (розияллоҳу анҳум)лар сингари. Шунингдек, яна шундай инсонлар борки, уларнинг Исломнинг ашаддий душмани, жоҳил ва фосиқ кимса эканликларига уламолар якдил фикр билдирганлар. Масалан, Абу Жаҳл, Абу Лаҳаблар цингари (алайҳимуллаъна). Лекин тарих зарварақларида яна шундай инсонлар номи қолганки, уларнинг солиҳ киши ёки фосиқ киши бўлиб ўтганликлари борасида уламолар турлича ихтилоф қилганлар. Шулардан бири – Язид ибн Муовия.\nЯзид ибн Муовия (Аллоҳ уни отасидан рози бўлсин, ўзига эса Аллоҳдан ҳақли бўлгани бўлсин) – Умавийлар давлатининг отаси Муовия ибн Абу Суфён (розияллоҳу анҳу)дан кейинги иккинчи халифаси. Унинг отаси – Умавийлар давлатининг биринчи халифаси Муовия ибн Абу Суфён (розияллоҳу анҳу) эди. Бобоси Абу Суфён ибн Ҳарб (розияллоҳу анҳу) жоҳилият ва ундан кейинги даврда ҳам Қурайш қавми орасида юксак мартабали шахс эди. Бувиси Қурайшнинг машҳур зодагони Утба ибн Робианинг қизи, қавми орасидаги энг баобрў аёл – Ҳинд бинти Утба, аммаси Рамла (Умму Ҳабиба) – Расулуллоҳ (соллаллоҳу алайҳи васаллам)нинг рафиқалари, амакиси Язид ибн Абу Суфён (розияллоҳу анҳу) Расулуллоҳ (соллаллоҳу алайҳи васаллам) ва уларнинг аввалги икки халифаси – Абу Бакр ва Умар (розияллоҳу анҳумо)ларнинг жанглардаги ишончли қўмондони эди.\nЯзид она томондан ҳам шарафли насаб эгаси бўлиб, онасининг исми – Майсуна бинти Баҳдал ақлли аёл ҳамда араб шоираларидан эди. Тоғалари эса Арабистон ярим оролидаги нуфузли Калб қабиласидан эдилар.\nЯзиднинг тўлиқ исми – Язид ибн Муовия ибн Абу Суфён ибн Ҳарб ибн Умайя; куняси – Абу Холид. Усмон ибн Аффон (розияллоҳу анҳу)нинг халифалик даврида ҳижратнинг 26-йили, милодий 647-йилда Мотирун қишлоғида туғилган.\nЯзиднинг болалиги гўзал исломий муҳитда ўтди. Аммо отаси у туғилган вақтида онасини талоқ қилгани сабабли маълум муддат тоғалари билан яшайди. Тарих китобларида Муовия (розияллоҳу анҳу) нима учун хотинини талоқ қилгани ва бу даврда Язиднинг ёши нечада бўлгани ҳақида маълумотлар учрамайди. Бир қанча муддатдан сўнг отасининг буйруғи билан Дамашққа келди, бу ерда у отасининг мажлисларида қатнашиб, унинг сиёсий қарашларини ўрганарди. Язид Дамашққа келгач, отаси унга Дағфал ибн Ҳанзала Шайбоний, Убайд ибн Шарийя Журҳумий каби тарбиячилар, олимлар, насабчиларни тайин қилди. Ушбу олимлар Язиднинг насаб илмини билишида катта аҳамият касб этишди.\nЯзид ибн Муовия отасидан биргина ҳадис ривоят қилган:\n«Аллоҳ кимга яхшиликни ирода қилса, уни динда фақиҳ қилиб қўяди». Кейинчалик ундан ўғли Холид, Абдулмалик ибн Марвонлар ривоят қилишган. Язид ибн Муовия милодий 683-йил 10-ноябр, ҳижратнинг 64-йили робиул аввал ойининг 14-сида Дамашқ шаҳрида 39 ёшида вафот этган. Унга жаноза намозини ўғли Муовия ўқиган.\nУмавий ҳукмдорлар борасидаги маълумотлар орасида айнан Язид ибн Муовия ҳақидагилари бошқаларидан турли-туманлилик ва эҳтиёткорона муносабатда бўлиш билан ўзига хос хусусият касб этади. Негаки, тарихий манбаларда уни солиҳ киши бўлганига ҳам, ашаддий фосиқ киши бўлганига ҳам далолат қилувчи хилма – хил ривоятлар келган. У мусулмон оламида шахсияти тўғрисида энг кўп муҳокама қилинган ва уламолар орасида ихтилофларга сабаб бўлган инсон саналади.\nНабий соллаллоҳу алайҳи васаллам Абу Саид (розияллоҳу анҳу) ривоят қилган ҳадисда: «Саҳобаларимдан бирортасини сўкманглар! Чунки бирортангиз Уҳуд тоғидек олтин инфоқ қилсангиз ҳам, уларнинг бир муддига ҳам, унинг ярмига ҳам ета олмайди», деганлар. Язид ибн Муовия гарчи саҳоба бўлмасада, юқорида санаб ўтилгандек, саҳобийлар оиласидан. Бинобарин Муҳаммад Анвар Бадахшоний «Ақидатут-Таҳовия» асарига ёзган талхисида шундай дейди: «Ким Расулуллоҳ (соллаллоҳу алайҳи васаллам)нинг саҳобалари, ҳар қандай разолатдан пок аёллари, ҳар қандай қабоҳатдан пок зурриётлари ҳақида яхши гаплар айтса, мунофиқликдан халос бўлибди». Бу матнда келган «саҳобалари» сўзидан гарчи фақат уларнинг ўзлари тушунилсада, мажозан уларнинг фарзандларини ҳам тушунишимиз лозим. Чунки фарзанд ҳар доим ўз ота-онасига нисбат берилади, унинг шаънига айтилган сўз фарзандни ўзига эмас, ота-онасига тегишли бўлади. Яна бундан ташқари Расулуллоҳ (соллаллоҳу алайҳи васаллам): «Умматим қўшинидан Қайсар шаҳрига биринчи бўлиб ғазот қилганга мағфират бордир», деганлар. Ҳижратнинг 49-йили Муовия (розияллоҳу анҳу) Қустантанияга ғазот қилиш учун катта қўшин тайёрлади ва қўшинга Язидни қўмондон қилди. Шу тариқа Язид ибн Муовия ҳадисда айтиб ўтилган Қайсарнинг юртига илк бор ғазот қилган инсон саналади.\nАллоҳ Таоло Ўзининг Каломида мўминлар тилидан ушбу дуони келтиради: «Эй, Раббимиз! Ўзинг бизларни ва биздан илгари имон билан ўтганларни мағфират этгин ва қалбларимизда имон келтирган зотларга нисбатан гина пайдо қилмагин! Эй, Раббимиз! Албатта, Сен меҳрибон ва раҳмли зотдирсан!». Аллоҳ Таоло ушбу оятга мувофиқан ҳар биримизни аввал ўтган солиҳ ва фозил инсонларни ёмон зикр қилиш ва қалбимизда уларга нисбатан адоват ва ғашлик уйғонишдан пок айласин.\nХадичаи Кубро аёл-қизлар ислом билим юрти\n4-курс талабаси Рокия Юсуфий\nислом тарихи Язид ибн Муовия\t2018-03-22


Фирқа ва оқимларга қўшилиш шаръан ҳаромдир!\n- Янв 08, 2022\nФирқалар ва оқимларга номни доимо жумҳур уламолар, анъанавий мазҳабдагилар, аҳли суннат ва жамоатнинг ҳақиқий аъзолари қўядилар. Фирқа ва оқим аъзолари бу номларни ўзлари инкор қилишлари мумкин. Мўътазилийларга номни буюк тобеъин Ҳасан Басрий раҳимаҳуллоҳ қўйганлар. Хаворижларга номни Пайғамбаримиз соллаллоҳу алайҳи ва саллам қўйган, деган фикр мавжуд. Фирқа ва оқимларнинг номлари алоҳида кўринишларидан, раҳбарларининг номларидан, келиб чиққан жойлари номидан, яққол кўринадиган асосий ақидаларидан олинган бўлади. Буни ҳамиша эсда тутинг!\nو لا تكون كالذين تفرقوا و اختلفوا من بعد ما جاءهم البينات و أولئك لهم عذاب عظيم\n“Ҳужжатлар келгандан кейин ҳам бўлиниб, ўзаро ихтилофга берилган кимсаларга ўхшамангиз! Ана ўшаларга улкан азоб бордир” (Оли Имрон, 105).\nҲа, ёмонларнинг ёмонликларини, фитначиларнинг фитналарини, тинчликка, тотувликка рахна солувчилардан огоҳлантирганидан кейин, бирга намоз ўқиб, бирга рўза тутиб, қавму қариндошлари, ёру биродарлари, юртдош ва ватандошлари билан бирга умргузаронлик қилиб келаётгандан кейин, куфрони неъмат қилиб, имон-ишончини ўзгартириб, кофир фитначиларга қўшилганлар охират кунини, юзлар қораядиган кунни эсламоқлари даркор. У кунда оқ юзли, обрўли бўлганлар ютади, обрў-эътиборидан айрилган, дунёда шарманда бўлганлар, у кунда ҳам шарманда бўладилар:\nيوم تبيضّ وجوهٌ و تسودّ وجوهٌ فأمّا الذين اسودّت وجوههم أكفرتم بعد إيمانكم فذوقوا العذاب بما كنتم تكفرون\nو امّا الذين ابيضّت وجوههم ففى رحمة الله هم فيها خالدون\n“Баъзи юзлар оқарадиган ва баъзи юзлар қораядиган кунни (қиёматни) эсланг: юзи қорайганларга (ҳужжат-исботи учун шундай дейилур): “Имон келтиргандан кейин яна куфрга қайтган эдингизми? Куфрингиз туфайли мана шу азобларни тотиб кўринг, энди!” (Оли Имрон, 106).\n“Юзлари оқарган зотлар эса Аллоҳнинг раҳматида (жаннатида)дирлар. Улар у ерда абадий қолувчилардир” (Оли Имрон, 107).\nФирқа ва оқимлардагиларнинг айримларининг амалиёти ва ақидалари аҳли суннат ва жамоатга жуда яқин кўринишда бўлиши мумкин. Масалан, ҳақиқий ҳанафий уламоларнинг ақидаси тўғри ҳанафий шогирдлари шу хилда фирқа ва оқим вакиллари бўлиши мумкин. Ана шундай фирқа ва оқимларнинг раҳбарлари эса ўша фирқа ёки оқимни яхши ниятда ташкил қилган ҳаққоний олим, ҳақиқий аҳли суннат ва жамоат аъзоси бўлиши ҳам мумкин. Ҳақиқий аҳли суннат ва жамоатдан бўлгани боис у ҳатто раббоний олим, улуғ авлиё ҳам бўлиши мумкин. Бу нарса эса сизни алдаб қўймасин! Ўша фирқа ва оқим қандай ниятда ташкил қилинган бўлмасин, унинг раҳнамолари нақадар яхши инсонлар, нақадар буюк уламолар бўлмасин, лекин алоҳида кўринишлари, мусулмонлар ҳамжамиятидан ажралиб, озчилик билан алоҳида бўлиб олишларининг ўзи, кўпчилик мусулмонлар уларнинг алоҳида кўринишига қараб, алоҳида ном қўйиб қўйишининг ўзи уларни аҳли суннат ва жамоатдан чиқариб қўяди. Буни унутманг!\nМусулмон кимса раҳбарларига итоатли, юртидаги инсонлар билан муросаю мадора билан яшамоғи фарз. Шундай экан, фирқа ва оқимларга қўшилишни жамият ман қилиб қўйган экан, давлат қонуни жиноят деб баҳолар экан, ундай фирқа ва оқимлардан узоқ бўлаверинг. Шу сизнинг мусулмонлик бурчингиздир! Хуллас, фирқа ва оқимлардан доимо эҳтиёт бўлинг, қочинг, яқинлашманг!\n129 марта ўқилди\nДругие материалы в этой категории: « МЎМИН-МУСУЛМОННИНГ ФИТНА ПАЙТИДАГИ ОДОБИ\tАқлий фаолиятимизни ўзгартиришимиз лозим »


23:57 / 11.12.2019\nБош прокурор ўринбосари Светлана Ортиқовага кўра қийноқлар ёки бошқа шафқатсиз усулларни қўлламасдан ҳам ҳар қандай тергов ҳаракатини қонун доирасида амалга оширса бўлади.\n«Мен ҳам терговчи бўлганман. Тергов қилганман. Терговчи бўладими, прокурор бўладими ёки жазони ижро этиш муассасаси маъмурияти бўладими ёхуд суриштирувчи бўладими — барчаси инсоннинг тарбиясига боғлиқ. Қийноқларни ёки бошқа шафқатсиз усулларни қўлламасдан ҳам ҳар қандай тергов ҳаракатини қонун доирасида амалга оширса бўлади. Мен доим ўзимга ўзим савол бераман: нега ўзбек ўзбекни уради, ўзбек ўзбекни қийнайди? Ҳаётда кимдир жиноят содир этмайди ва қамоққа тушмайди, деб ким кафолат бера олади?! Ҳеч ким бундай кафолат беролмайди. Бугун сиз мени қийноққа солган бўлсангиз, эртага мен сизни қийнашим мумкин. Қайтар дунё деган нарсалар бор», — дея Светлана Ортиқованинг сўзларини келтирмоқда Kun.uz мухбири.\n13:00 / 30.05.2020\n17:37 / 29.05.2020


ТАЪЛИМ СОҲАСИНИНГ ЖОНКУЯPИ - AmuNews.uz - энг сўнгги янгиликлар\nТАЪЛИМ СОҲАСИНИНГ ЖОНКУЯPИ\nҲозирги вақтда таълим соҳасига берилаётган катта эътибор шу соҳада фаолият кўрсатаётган ҳар бир ходимнинг ўз касбига, фаолиятига бўлган масъулият ҳамда фахру ифтихорини яққол намоён этаяпти.\nАйниқса бу соҳада фаолият кўрсатаётган педагог ходимлар ўз касблари юзасидан чуқур изланишлар олиб боришиб, ёшларга берилаётган таълимнинг сифат ва самарадорлигини ошириш йўлида фидокорона меҳнат қилмоқдалар.\n2013 йилда Нукус Давлат педагогика институтини тамомлаб, туманимиздаги 16-сонли ихтисослашган давлат умумтаълим мактабида ўзбек тили ва адабиёти фанидан дарс бера бошлаган ёш ўқитувчи Нигора Исмоилова бу иш бўйича тажрибаси йўқлиги сабабли анча қийинчиликларга дуч келган.\nАммо мактабда кўп йиллардан буён фаолият кўрсатиб келаётган Ҳулкар Қурбонбоева ва Азиза Абдураҳмонова сингари тажрибали муаллимлар Нигорани ёлғизлатиб қўйишмади. Унга ўқитиш, ўқувчи болалар билан муомала қилиш борасида кенг турда тушунчалар бериб боришди. Устозларнинг ўгит ва насиҳатлари Нигорага далда ва таянч бўлди.\nЎз устида тинмай ишлаши, дарс ўтишнинг илғор усулларидан фойдаланиши, устоз ўқитувчилар тажрибаларига суяниши натижасида кўп ўтмаёқ у фаол ўқитувчилар сафидан ўрин олди.\nАйни кунда Нигора Исмоилова томонидан ўқувчилар ўртасида ўтказилаётган “Ёш китобхон” мусобақаси, мушоира ва мақол айтишув тадбирлари ўқувчиларда ўзбек тили ва адабиётига бўлган қизиқишни янада оширмоқда.\nЁш ўқитувчи Нигора Исмоилованинг ўқувчиларга таълим беришда бор билим ва маҳоратидан, илғор тажрибалардан фойдаланиб иш кўриши унинг ўз ўқувчилари муваффақиятларида аниқ кўзга ташланади. Шогирди Диёра Болтабоеванинг “Билимлар беллашуви”нинг туман ва Қорақалпоғистон Pеспубликаси босқичларида қўлга киритган ютуқлари уни кўпроқ меҳнат қилишга, ўқувчилари билан ишлашни янада жонлантиришга руҳлантирмоқда.\nДарс ўтиш жараёнида интерфаол услублардан фойдаланиш Нигора учун катта имкониятлар эшикларини очиб бераяпти. Унинг дарс ўтишида айниқса “Балиқ склети” ва “Зинама-зина” услубларидан фойдаланиши яхши натижаларни бераяпти.\nНигора Исмоилова ҳозирги кунда давом этаётган “Ўзбек тили ва адабиёти фан ойлиги” доирасида кўплаб тадбирларни ўтказишга ҳаракат қилаяпти. Жорий йилнинг 15 октябрь куни 10 синфда ўқувчиларнинг билимини ошириш, фикрлаш доирасини кенгайтириш мақсадида ўтказилган очиқ дарсда Нигора “Билимдон дарахти” усулидан кенг фойдаланди. Очиқ дарс пайтида ўқувчилар гуруҳларга ажратилиб, уларга ҳар хил қизиқарли мавзуларда матнлар ёздирилди. Ушбу очиқ дарс жараёнида ўқувчилар фаол иштирок этишди ва улар муносиб тарзда рағбатлантирилди.\nАйни кунда Нигора ўзбек тилига давлат тили мақоми берилган кун – тил байрами муносабати билан ўз ўқувчилари ўртасида турли қизиқарли тадбирларни ўтказиб, ўқувчиларда она тилимиз, ўзбек тилига бўлган ҳурмат-эътиборни, фахрланиш туйғуларини оширишга ҳаракат қилаяпти.\nБиз ўз касбига ихлос қўйган жонкуяр муаллима Нигора Исмоилованинг келгуси ишларида муваффақиятлар тилаймиз.


Марҳамат тумани Андижон вилоятининг қўшни Қирғизистон Республикаси билан чегарадош қисмида жойлашган бўлиб, тан олиш керак, иқтисодиёти эндигина юксалиш сари қадам қўйган туманлардан бири ҳисобланади. Ўрганиш давомида тумандаги жами 48 та маҳалладан 1000 та оила эҳтиёжманд, деб топилган. Уларга моддий ва...\nҚозоғистонда тошқиндан зарар кўрган ҳудуддан катта сув кетди\nМутахассислар Сардоба сув омбори тўғони ўпилиши оқибатида сув босган қишлоқлардан катта сувни чиқарилишига муваффақ бўлишди. Бу ҳақда Туркистон вилояти ҳокимининг ўринбосари Сакен Калкаманов маълум қилди, деб ёзади Спутник.\nИзбосканлик фуқаро илк субсидияга эга бўлди\n— Бир хонадонда учта оила истиқомат қиламиз, — дейди Асқаржон Тошматов. — Шу боис уй олиш учун ўн йилдан буён ҳаракат қиламан. Афсуски, уй сотиб олишга имкон қила олмадим. Менга ажратилган субсидия туфайли энди ўз уйимга эга бўламан. Мана шундай...\nСамарқандда рейд тадбирларининг кучайтирилган тартибда ўтказилиши давом этмоқда\nБарча йўл ҳаракати иштирокчиларидан йўлларда ҳаракатланганда йўл ҳаракати қоидаларига амал қилишларини сўраб қоламиз.\nТуркманистон Ўзбекистоннинг 61 нафар фуқаросини афв этди\nТуркманистон Республикасида жойлашган жазони ижро этиш муассасаларида жазо ўтаётган 61 нафар Ўзбекистон фуқароси ушбу мамлакатда эълон қилинган амнистия актига асосан озодликка чиқарилиб, юртимизга қайтарилди. Бу ҳақда Бухоро вилояти ИИБ ахборот хизмати хабар берди.\nБирламчи бозордан уй сотиб олганда тўланадиган 5 фоизлик ставка бекор бўлди\n“Давлат божи тўғрисида”ги Қонунга ўзгартиш ва қўшимчалар киритиш ҳақида” Қонун (ЎРҚ-619-сон, 20.05.2020 й.) Президент томонидан имзоланди.\n2020 йил 21 май соат 10:00 ҳолатига кўра, Ўзбекистонда коронавирус инфекцияси қайд этилганлар сони 2950 (+11) нафарни ташкил қилмоқда. Аниқланган янги касалланиш ҳолатларининг 6 нафари олдиндан карантинда бўлган фуқаролар, 5 нафари хориждан келган шахслар (барчаси халқаро юк ташувчи автомашина ҳайдовчиси)...\nИХТИРО: Ўзбек тадқиқотчиси коронавирусга қарши қурилма яратди\nОдатда оламшумул ихтирою кашфиётлар муаллифлари ё АҚШ ёки Европа вакиллари бўлишига одатланиб қолганмиз. Айниқса, беш ойдан буён бутун дунё тождор офатни даф қилолмаётган бир даврда ўзбек мутахассислари коронавирусни жиловлаш йўлини топишгани бироз шубҳали гапдай ҳам туйилиши мумкин.\nСоғайганлардан касалликни юқтирганлар кўп. Бугун Ўзбекистоннинг қайси ҳудудларида коронавирусни юқтирганлар қайд этилди?\nСоғлиқни сақлаш вазирлиги маълумотларига кўра, бугун — 20 май куни мамлакатимизда коронавирус билан касалланганлар сони яна 84 нафарга кўпайди.\n2020 йил 20 май соат 22:30 ҳолатига кўра, Ўзбекистонда коронавирус инфекцияси қайд этилганлар сони 2939 (+12) нафарни ташкил қилмоқда.\nShowing 201-217 of 14,966 items.


Учинчи жаҳон уруши бўладими? Путин жавоб...\n07.06.2018 15:27 0 10652\nРоссия президенти Владимир Путин айни дамда Россия халқи билан тўғридан тўғри мулоқот ўтказмоқда. Мулоқот «Россия 1» телеканали орқали жонли эфирга узатилмоқда.\nРоссия президентига «Учинчи жаҳон уруши бўладими?» деган савол келиб тушди.\n«Энштейн бир гап айтган: Учинчи жаҳон уруши қандай бўлишини билмадиму, аммо тўртинчи жаҳон урушида одамлар тош ва таёқ билан урушадилар! Аллақачон Европа хавфсизлиги схемаси устида ишлаш учун музокаралар столига ўтириш керак ва муқобил таклифлар зарур », — дея жавоб берди Путин.


АЛЛОХ ХАММА НАРСАГА КОДИР ЗОТ!\n15:37 / 28.04.2017 2062 pdf Ўқиш режими + -\nБир дўстим бўлган воқеани ҳикоя қилиб берди. Ана шу ҳикоя бугунги кунимизга ва бугунги мавзуимизга анча мос тушади. Ҳозирда аёллар фарзандлари туғилишидан олдин компьютер орқали аниқлаб олишга одатланишган. УЗИ га тушишади ва қориндаги боланинг ўғил ёки қиз эканлигини билиб олишмоқда. Тўғри, ана шу аёлнинг қорнига болани солган ҳам, ана шу боланинг қиз ё ўғиллигини аниқлаб бераётган техникани инсониятга берган ҳам Аллоҳ Таъолодир. Шунинг учун ҳам, бу ҳолатни фолбинликка йўяётганлар хато қилишади. Худдики, узоқ-узоқ томонлардан булут йўлга чиққанини кўриб, эртага бизнинг диёрларга етиб келади ва ёмғир ёғади, дейиш нақадар оддий ҳол бўлса, бу ҳам шунга ўхшайди. Лекин нозик жиҳат шундаки, ана шу булутни Аллоҳ юбормоқда, истаган пайтида бошқа томонга буриб юборади ва ёмғир ёғмаслиги ҳам мумкин, дея олиш иймондандир.\nХуллас, дўстимнинг ҳикоясида қаторасига учта қиз кўрган бир аёл компьютер орқали тўртинчи фарзандининг жинсини аниқлаш учун йўл олади. УЗИ ходимлари тўртинчиси ҳам қиз эканлигини айтишгач, аёл йиғлай-йиғлай уйига қайтади. Эрига ушбу хабарни етказади. Тинмасдан фарзандлари қиз туғилаётган эр аёлининг режасини дарҳол англаб етади. Яъни, аёл ушбу туғилажак фарзандни аборт қилиб ташлаш ниятида эди. Эр билан келишиб олгач, аста йўлга отланади. Аллоҳнинг иродасини қарангки, уйдан чиқиб кетаётганда унинг қаршисидан қўшни аёл чиқиб қолади. Ёши бир жойга етиб қолган аёл қўшни келиннинг олдига ўз юмуши билан чиққан эди. Кўзлари йиғидан шишиб кетган келиннинг ҳолатини кўриб, "тинчликми, қизим" дейди.\n"Тинчлик эмас, холажон, тўртинчиси ҳам қиз экан" деган жавоб янграйди. - Хўп, тўртинчиси ҳам қиз бўлса, нима бўпти, тирноққа зор одамлар ҳам борку, қизгинам - деб овутган бўлди қўшни аёл. Лекин эри билан келишиб бўлган аёлнинг мақсади жиддий эди: - Йўқ, холажон, менга шу учта қиз ҳам етади, УЗИга бораётганимдаёқ агар шуниси ҳам қиз бўлса, олдириб ташлайман, деб ўзимга ўзим ваъда берганман. Шунда беҳосдан қария аёлнинг кўзлари важоҳатга тўлди: - Нима, сен кимсан ўзи? Аллоҳ бутун маҳлуқотни яратиб туриб, Ўзи хоҳлаган бандаларига неъмат, ризқ, фарзанд бераётган бўлса-ю, заифа ҳолинг билан Унинг амрига қарши юрмоқчимисан? Агар У сенга қиз беришни ирода қилган экан, шунга шукр қилиб, рози бўл. Яна бир марта шундай гапни эшитсам, уйингга қадам босмайман. Уйингдан овқат емайман. Саломингга алик ҳам олмайман. Мана шу охирги гап уч қизнинг онасига қаттиқ таъсир қилди. Уйига хомуш бўлиб кирди. Эрининг саволнамо қарашига эса: Рози бўлинг, туғаман, деди.\nКуни келиб аёлни туғруқхонага олиб боришди. Яна УЗИдан ўтказишди, компютер қиз чақалоқни каттариб қолганини, яқин кунлар ичида туғилажаклигини тасдиқлади. Муолажа хонасидан чақалоқнинг овози эшитилганда, уч қизнинг отаси ноилож чўнтагини кавлади, тўртинчи қизи учун суюнчи пул олишга тушди. Ичкаридан ҳамшира аёл чиқар экан, унинг: "Ўғил кўрдингиз" деган овози ҳалиги отани эсанкиратиб қўйди. "Бўлиши мумкин эмас, ахир... " деб гапини охиригача етказа олмадики, кўзларидан ёш сизилиб оқди. Нимага бўлиши мумкин эмас, сен кимсанки, Аллоҳнинг "Бўл!" деган амрини бўлиши мумкин эмас, деяпсан.\nАллоҳга бир фарзандни синов тариқасида қиз кўрсатиб, шунга сабр қилармикан деб, туғилиши асносида ўғил бўлиб дунёга келтиришнинг қандай оғирлиги бор?\nУч қизнинг отаси кўзларини яшира олмасди. Икки ҳафта муқаддам ўз қўли билан кўмиб ташламоқчи бўлган боласи ўғил бўлиб туғилиб турса, қандай қилиб чидасин??? У Аллоҳнинг тақдирига мана шу паллада чин дилдан иймон келтирган бўлса, ажаб эмас".\nҲикоя шу ерда тугайди. Дарҳақиқат, Расулуллоҳ cоллоллоҳу алайҳи ва васалламдан олдинги жоҳилият даврини ўқиб, ҳайратга тушамиз. Наҳотки, одамлар шунчалик вахший бўлишганми, деб. Қизларини кўмиб ташлаган-а, деб қўямиз. Аммо ён-веримизда шундай воқеалар содир бўлмоқдаки, ана шу Мака мушриклари ҳам буларни кўриб ёқаларини тишлаган бўлишарди. Чунки улар ўз қизларини ҳеч бўлмаса олти-етти йил яшатиб, кейин кўмишган-ку. Ҳозиргилар-чи, ҳали туғилмасдан, ёруғ дунёни кўрмасдан кўмиб юборишмоқда. Кўмганда ҳам, бунга ўзларича номлар қўйган ҳолда бажаришмоқда. Пайғамбар cоллоллоҳу алайҳи ва васаллам аёллардан байъат олаётганда, ўзларининг бешта шартларини қўйганлар. Ана шу шартлар ичида болаларингизни овқатимга шерик бўлади, деб ўлдирмайсизлар, деган шарт бор. Бугун ўзларининг қотилликларига чиройли номлар қўйиб олганлар айнан овқатларига шерик бўлмасин учун, қориндаги болани олдириб ташламаяптиларми? Расулуллоҳ cоллоллоҳу алайҳи ва васаллам ўз ҳадисларида "Умматимнинг кўпидан хурсанд бўламан" десалар-у, биз уммат қаторида туриши мумкин бўлган фарзандларни туғилмасиданоқ йўқ қилиб юбормоқдамиз. Бунинг жавоби нима бўлади, азизлар? Бу қотилликнинг баҳоси қандай бўлади, биродарлар? Аллоҳ Ҳаким Зот. Унга дуо қилайлик, Ўзидан сўрайлик. Мўмин, солиҳа фарзандлар ато этсин. Ўғилми, қизми, бунинг ҳеч қандай аҳамияти йўқ. Асосийси, вафот этганимиздан сўнг орқамиздан дуои раҳматлар юбориб турадиган фарзанд бўлсин. Намоз ўқисин, фахш ишлардан узоқ юрсин. Мана шунисини сўрайлик.\nАллоҳнинг Ўзига боғланаётганда, бир нарсани унутмангки, Аллоҳ сабаб қилиб қўйган асбобларга суяниб қолиш куфрдир. Булутнинг келаётганини кўриб, Аллоҳ хоҳласа, ана шу булутдан ёмғир ёғдиради, дея олайлик. Компютерга туширилган аёлларнинг қорнидаги болани Аллоҳ қандай жинсда дунёга келтиришни хоҳласа, шу бўлади, дея олайлик. Мана шу айни мўминлик ва мусулмонликдир.\n15:37 / 28.04.2017 1419\n15:37 / 28.04.2017 1625\nКенг қамровли дўстлик\nИбн Ҳасан Варроқ Абу Усмондан дўстлик ҳақида сўради. Абу Усмон жавоб берди Одобли бўлиш билан Аллоҳга дўст бўлинади, илмга машғул бўлиш ва суннатга эргашиш билан давоми...\n1343 15:13 / 28.04.2017\nАллоҳ таоло марҳамат қилиб айтди .Уларга Таврот ва Инжилда Аллоҳ таолонинг currenзигагина ихлос билан ибодат этишлари амр этилган эди, Баййина сураси, 50оят. Аллоҳ давоми...\n1523 15:31 / 28.04.2017\nБошидан ўтказган билади\nЮсуф алайҳис салом доим оч юрар эканлар. У кишига .хазинанинг калити қўлингизда бўлса, нима учун оч юрасиз,, дейишибди. Шунда Юсуф алайҳис салом .Агар мен тўқ юрсам давоми...\n1294 14:59 / 28.04.2017\nВаҳий ила покланган аёл!!!\nҲикоя қилинишича, насроний руҳонийларидан бири мусулмонларга таъна етказиш учун мўминларнинг онаси Оиша розияллоҳу анҳо ҳақида Одамлар уни ўта ёмон бўҳтон давоми...\n1347 14:58 / 28.04.2017\n52 20:00 / 31 октябрь


Депутатлар “Таълим тўғрисида”ги қонун лойиҳасини иккинчи ўқишга тайёрламоқда\nАйни пайтда Олий Мажлис Қонунчилик палатасининг барча қўмиталарида бир қатор қонун лойиҳаларининг муҳокамалари бўлиб ўтмоқда. Жумладан, парламент қуйи палатасининг Фан, таълим, маданият ва спорт масалалари қўмитасида “Таълим тўғрисида”ги қонун лойиҳасининг янги таҳрири иккинчи ўқишда кўриб чиқишга тайёрланмоқда.\nЯнги таҳрирдаги солиқ кодекси билан қандай янгиликлар жорий қилинмоқда?\nШу кунларда Олий Мажлис Қонунчилик палатасида Солиқ кодексининг янги таҳрирдаги лойиҳаси юзасидан қизғин муҳокамалар кетмоқда. Унда белгиланган ҳар бир норма ҳар тарафлама муҳокама этилиб, тегишли таклиф ва тавсиялар билдирилмоқда.\nДавлат божи қанча бўлади?\nМазкур қонун лорйиҳасига масъул қилиб Коррупцияга қарши курашиш ва суд-ҳуқуқ масалари қўмитаси белгиланди. Қонун лойиҳасида давлат божини ҳисоблаш ва тўлаш тартиби ҳамда давлат божи миқдорларини белгилаш назарда тутилган. Қонун лойиҳаси 5 та боб, 27 моддан иборат.\nСолиқ солиш тизими такомиллаштирилади\nАввал хабар берганимиздек, айни кунларда Олий Мажлис Қонунчилик палатасида Солиқ кодексининг янги таҳрирдаги лойиҳаси қизғин муҳокама қилинмоқда. Унда белгиланган ҳар бир норма атрофлича муҳокама этилиб, тегишли таклиф ва тавсиялар билдирилмоқда.\nДепутатлар берган таклифлар қонун лойиҳасига сингдирилмоқда\nИнвесторлар учун қулай шарт-шароитлар яратиш, уларга кенг имкониятлар бериш, уларни ҳимоя қилишдаги муносабатларни ҳуқуқий тартибга солиш соҳанинг ривожланишида муҳим омил бўлади.\nОлий Мажлис Қонунчилик палатасига янги таҳрирдаги Солиқ кодекси киритилди\nПарламентимиз аъзолари учун йилнинг охири мамлакатнинг иқтисодий моделини янада ислоҳ қилишга қаратилган молиявий ҳужжатларга бой бўлди.\nЎзбекистоннинг 2020 йилги Давлат бюджети — хорижий оммавий ахборот воситаларининг диққат марказида\nЎзбекистонда ҳаётнинг барча жабҳаларида амалга оширилаётган изчил ислоҳотлар дунё ҳамжамиятининг эътиборини тортмоқда. Хорижий оммавий ахборот воситаларида мамлакат ва парламент тарихида биринчи марта Олий Мажлис Қонунчилик палатаси томонидан 2020 йил учун Давлат бюджетининг қонун шаклида қабул қилиниши катта акс садо берди.\n2020 йил барча мактаб оптик толали интернет алоқа воситалари билан таъминланади\nОлий Мажлис Қонунчилик палатасининг 2019 йил 21 ноябрь куни бўлиб ўтган мажлисида депутат Расул Кушербаев мана шундай масалалардан бири — умумий ўрта таълим муассасаларини оптик толали интернет алоқа воситалари билан таъминлаш ҳолатига тўхталиб ўтди.\nДепутатлар умумтаълим мактабларини жиҳозлаш учун Ҳукуматдан қўшимча 50 млрд. сўм “ундирди”\nОлий Мажлис Қонунчилик палатаси мажлисида депутатлар “2020 йил учун Ўзбекистон Республикасининг Давлат бюджети тўғрисида”ги қонунни қабул қилгунича, қанчадан-қанча муҳокамалар, тортишув ва мунозаралар бўлиб ўтди. Неча-неча таклифлар билдирилди.\nДепутат талаби билан ОТМ ягона ижтимоий тўлов 25 фоиздан 12 фоизга туширилди\nАмалий ва конструктив таклифлар. Парламент қуйи палатасида қонун шаклида қабул қилинган 2020 йилги Давлат бюджети муҳокамаси депутатларнинг қизғин муҳокамасига сабаб бўлиб, уни такомиллаштириш юзасидан бир қатор таклифлар билдирилди. Мақсад — уни такомиллаштириш, мамлакат ижтимоий-иқтисодий ҳаётининг муҳим соҳаларидаги масалаларни ҳал этадиган, ҳеч қандай саволга ўрин қолдирмайдиган нормалар билан бойитиб, пишитишдир.\nСавол туғилади: нега энди Давлат бюджети қонун сифатида Олий Мажлисда, яъни парламентда қабул қилинади-ю, уни ичидаги ўзгаришларни Вазирлар Маҳкамаси киритар экан? Бунинг сабаби нима? Биз бунга бутунлай қаршимиз. Фракциямиз Давлат бюджети қонун сифатида қабул қилиндими, у билан боғлиқ ҳар қандай ўзгариш парламент доирасида амалга оширилиши лозим, деган фикрда.\nШу кунларда Олий Мажлис Қонунчилик палатасининг қўмиталари, сиёсий партиялар фракциялари, ишчи гуруҳларида “2020 йил учун Ўзбекистон Республикасининг Давлат бюджети тўғрисида”ги қонун лойиҳасини иккинчи ўқишга тайёрлаш юзасидан ўтказилаётган фаол муҳокамаларда ана шу жиҳатга алоҳида эътибор қаратилмоқда.


Кун мавзулари, 28 май 2004 саҳифа pageno\n07 декабр 2019, Тошкент вақти: 19:04\nжума 28 май 2004\nФеруза 19 май куни “Жебик жоли” чегара постида Ўзбекистон билан Қозоғистон ўртасидаги чегарани демаркация қилиш ишларининг бошланишига бағишланган расмий тадбир бўлиб ўтди.\nЎткир Ҳошимов “Озодлик”ка интервью бермайди…ми?\nФирдавс 19 май куни Қаршида “Ахборот эркинлиги ва оммавий ахборот воситалари” мавзуида минтақавий семинар ўтказилди. Шунингдек, шу куни Ўзбекистон журналистлар ижодий уюшмасининг Қашқадарё вилояти бўлими ҳам тузилди.\nБирликчи устидан тергов тугади\nХабарларга кўра, “Бирлик халқ ҳаракати” партиясининг Наманган вилояти бўлими раиси Муҳаммадали Қорабоев устидан ўтказилаётган тергов жараёни ниҳоясига етган.\nПаспорт қачон қайтариб берилади?\nТурғунбек Фарғоналик инсон ҳуқуқлари ҳимоячиларидан бир нечаси хорижга чиқиш визаси олиш учун паспортларини ички ишлар бўлимига топширганидан буён анча вақт ўтган бўлса-да, ҳалигача паспортларини қайтариб ололмаётир. Ҳуқуқ-тартибот ходимлари на визага рад жавобини беради, на паспортни қайтаради.


Ноябрда ЕИ Африка мамлакатлари билан ноқонуний миграция масаласини муҳокама қилади\n17:06 / 06.08.2015 1054\nЖорий йилнинг ноябрь ойида Европа Иттифоқи Африка давлатлари билан ҳамкорликда ноқонуний миграция масалаларига бағишланган конференция ўтказади. Бу ҳақда Еврокомиссиянинг расмий вакили Наташа Берто баёнот берди.\nЭслатиб ўтамиз, яқиндагина Ливия соҳилидан 30 км нарида муҳожирларни Европага олиб кетаётган навбатдаги кема ҳалокатга учраши оқибатида 25 киши ҳалок бўлди, 400 киши қутқарилди, 200 киши дом-дараксиз кетган деб ҳисобланмоқда.\n“Миграция масалаларига оддий ечим йўқ. ЕИ айни пайтда ноябрь ойининг ўрталарида Африка давлатлари билан ушбу масалани муҳокама қилиш учун конференция ташкил этишни режалаштирмоқда”, – деди Берто хоним.\nБунда у Европа Кенгашининг ташқи ишлар ва хавфсизлик сиёсати бўйича олий вакили Федерика Могерини, Еврокомиссия раҳбарининг миграция бўйича ўринбосари Франс Тиммерманс ва Еврокомиссарнинг ички ишлар ва фуқаролик масалалари бўйича ўринбосари Димитрис Аврамопулоснинг қўшма баёнотига таяниб фикр билдирди.\nШунингдек, делегация вакиллари кема ҳалокатида қурбон бўлганларнинг хотирасини ёдга олиб, уларнинг қариндошларига ва яқинларига ўз таъзияларини билдиришди.


Шу йилнинг 27 июнида Ўзбекистон Республикаси Президентининг “Ўзбекистон Республикаси давлат мустақиллигининг йигирма олти йиллик байрамига тайёргарлик кўриш ва уни ўтказиш тўғрисида”ги қарори қабул қилинди.\nДавлатимиз раҳбари Шавкат Мирзиёевнинг Олий Мажлис палаталарининг Ўзбекистон Республикаси Президенти лавозимига киришиш тантанали маросимига бағишланган қўшма мажлисидаги нутқи матбуотда “Эркин ва фаровон, демократик Ўзбекистон давлатини мард ва олижаноб халқимиз билан бирга қурамиз” деган сарлав¬ҳа билан босилди.\nБу борада мамлакатимиз ўтган йиллар мобайнида тамоман ўзига хос тарихий йўлни босиб ўтди. Бу ишларни ким амалга оширади? Албатта, давлатимиз раҳнамолигида мард ва олижаноб халқимиз. Бундан буён ҳам тараққиётимиз айнан ана шу давлат ва халқнинг жипс¬лигига таянади. Бусиз ҳеч бир мамлакат ўз олдига қўйган эзгу мақсадларга эришган эмас.\nФарғона водийсидаги уч вилоятимизда мамлакатимизнинг қарийб 10 миллион кишидан иборат аҳолиси яшайди. Эскидан мавжуд Қамчиқ довонининг илон изи йўлларидан қиш маҳаллари юришнинг мутлақо иложи йўқ эди. Ёз пайт¬лари ҳам бу тор йўлдан транспортнинг бугунги талаблар даражасидаги катта оқими учун ҳеч қандай имкон бўлмаган. Тожикистон орқали ўтган катта магистраль йўл билан юришга эса, узоқ масофани айланишга тўғри келар, бир мамлакат ичида қўшни минтақага иккинчи бир давлат ҳудуди орқали юриш ҳар тарафлама қимматга тушар эди.\nҲозирги пайтда Тошкент – Самарқанд, Тошкент – Қарши, Тошкент – Бухоро йўналишларида юксак технологияли, юқори тезликда ҳаракатланувчи “Afrosiyob” электр¬поезди қатнови йўлга қўйилган. Бу ҳам мамлакатимиздаги юксак тараққиётдан дарак беради.


АСОСИЙ САВОЛЛАР ОЧИҚ ҚОЛАЁТГАНДА, ТЕГИШЛИ МУТАСАДДИЛАР ИШТИРОКИДАГИ ТАДБИР БОШҚА КУНГА ҚОЛДИРИЛДИ\n"Саховат ва кўмак" умумхалқ ҳаракати доирасида вилоятда бугунги кунга қадар 73 минг 519 та хонадонга 24 миллиард 690 миллион сўмдан ортиқ моддий ёрдам етказиб берилган.\nБу ҳақда вилоят ҳокими томонидан тасдиқланган, давлат органлари ва ташкилотлари Қашқадарё вилоятидаги бўлим ва бошқармалари раҳбарларининг Ўзбекистон Республикаси Президенти фармон ва қарорлари ижросига оид брифинг ва матбуот анжуманлари ўтказиш режасига мувофиқ, 11 июнь куни Қарши шаҳридаги Журналистлар уйида ташкил этилган вилоят маҳалла ва оилани қўллаб-қувватлаш бошқармаси мутасаддилари иштирокидаги матбуот анжуманида айтиб ўтилди.\nҚайд этилишича, 2020 йилда вилоятдаги 29 мингдан зиёд ишсиз хотин-қизлар бандлигини таъминлаш режалаштирилган бўлса, ишга жойлаштирилиши белгиланган 36 минг 636 нафар ёшлардан шу йил июнига қадар 11 минг 930 нафари доимий иш ўрнига эга бўлди.\nКасбга ўқитиш бўйича талабгорлар эса тикувчилик, сартарошлик, пазандалик, ҳунармандчилик каби йўналишларни маъқул кўришган.\nБу йил аҳоли томорқаларидан жами 1 миллион 132 минг тонна маҳсулот олиш кўзда тутилгани ҳам эътиборга молик.\nКуннинг иккинчи ярмида вилоят касбий таълимни ривожлантириш ва мувофиқлаштириш ҳудудий бошқармаси бошлиғи ўринбосари Умид Раҳимов Президентнинг 2019 йил 6 сентябрдаги фармони доирасида амалга оширилган ишлар хусусида маълумот берди.\nТаъкидландики, фармонга асосан вилоятдаги 6 та академик лицей олий таълим муассасалари тасарруфига ўтказилди, 3 та коллеж мактаб-интернатларга айлантирилди, 2 та коллеж ўрнида олий ўқув юрти иш бошлади, 34 таси бошланғич профессионал таълим босқичида кадрлар тайёрлайдиган касб-ҳунар мактабларига, 11 таси олий таълим муассасалари ҳузуридаги техникумларга айлантирилди. Оптималлаштириш жараёнида аниқ натижа берадиган мақсадлар кўзда тутилмоқда.\n2020 йил 10 июнь ҳолатида вилоятда 495 та ташувчи корхона фаолият кўрсатмоқда. Улар тасарруфида лицензияга эга жами 8286 та транспорт воситаси мавжуд. Карантин шароитидан келиб чиқиб, март ойи охирида жамоат транспорти, йўналишсиз такси фаолияти вақтинча тўхтатилгани йўловчи ташувчи корхоналар фаолиятига ҳам ўз таъсирини кўрсатди.\nУларни қўллаб-қувватлаш учун қандай чора-тадбирлар амалга оширилди? Бугун йўлкира нархи ошиб кетмаслиги учун нималар қилинмоқда, "яшил" ҳудудда қайтадан фаолият бошлаган автобусларда карантин қоидаларига риоя қилинаяптими? Бу каби саволларга вилоят транспорт бошқармаси бошлиғи Шерзод Норбобоев атрофлича тушунтириш берди.\nҚайд этиш лозим, 11 июнга мўлжалланган тадбирлар режасида юқоридаги идоралар билан бирга вилоят соғлиқни сақлаш бошқармаси мутасаддилари иштироки ҳам кутилаётганди. Ваҳоланки, 10 июнь куни Қашқадарёда аҳоли орасида коронавирус юқтиргани айтилаётган бемор айнан қайси ҳудуддан экани ҳақидаги савол очиқ қолаётганди. Бошқарма бу бўйича расмий муносабат билдиргани йўқ. Фақат кўча-кўйда турли миш-мишлар юрибди. Шундай экан, кеча бошқалар келмаса ҳам айнан вилоят соғлиқни сақлаш бошқармаси масъуллари қатнашишлари зарур эди.\nАйтишларича, Республика ишчи гуруҳи айни пайтда вилоятда сайёр қабуллар ўтказаётгани боис бошқарма раҳбарияти белгиланган брифингда қатнаша олмади.\nВаҳоланки, кечаги брифингда вилоят маҳалла ва оилани қўллаб-қувватлаш бошқармаси бошлиғи Долли Аллаев ўрнига "Маҳалла" хайрия жамоат фонди вилоят бўлими ижрочи директори Нурали Маҳматов, вилоят касбий таълимни ривожлантириш ва мувофиқлаштириш ҳудудий бошқармаси бошлиғи ўрнига унинг ўринбосари Умид Раҳимов тадбирга келди.\nВилоят соғлиқни сақлаш бошқармаси раҳбарияти ҳам шундай йўл тутиши мумкин эди ва шу кеча-кундузда ниҳоятда муҳим бўлиб турган саволлар жавобсиз қолмасди.


05 ßíâàðü 2017 16:24 2153\nБир қатор халқаро танловлар ғолиби жиров (қўбиз ва ғижжак жўрлигида термалар ижро этувчи) Жонибек Пиёзов "Қорақалпоғистон тонги" газетасига ўзи ҳақида ҳикоя қилиб берди деб ёзади kruz.uz.\nЖонибек даставвал нима учун санъатни танлагани ҳақида тўхталди. "Санъаткорлик бизга ота-мерос касб. Оила аъзоларимизнинг барчаси санъат йўлини танлаган. Мен ҳам куйларимда аждодлардан бизгача етиб келган халқ оғзаки ижодиётини ва уларнинг порлоқ келажак ҳақидаги орзуларини ўзида жамлаган достонларини бутун дунёга тараннум этиш мақсадида жировчиликни танладим".\nЖонибек Пиязов шунингдек танловлардаги иштироки ҳақида ҳам тўхталиб ўтди: “Ниҳол” давлат мукофотига сазовор бўлганлигим – катта бахтим. Юртимиздаги ўтказилиб келинаётган барча танловларда ва Россия, Қозоғистон, Туркманистон, Туркия, Франция давлатларида бўлиб ўтган халқаро нуфузли танловларда иштирок этдим ва фахрли ўринларни қўлга киритдим. “Ҳунар юксакликка чорлар” деб бекор айтишмаган экан".


15:29 / 05.05.2020 | Dono Abdullayeva | 499\nАссалому алайкум! Одина опа Мен бугун Билимсизликнинг шифоси савол номли китобингизни ўқиб чиқдим. Китобда қазо намозлар ҳақида берилган саволларга жавобларни ҳам билиб олдим ва Қазо намозларимни ўқишга аҳд қилдим. Мени ҳам 10 11 йиллик қазо намозларим бор. Агар тўғри тушунган бўлсам Бомдод намозини ўқишга турганимда қазо қилган 5 вақт намозимларимни фарзларини ўқиб олсам бўладими? Буларни бомдод намозида олдин ўқиманми ёки кейинми? Қазо намозларига қандай нийят қиламан? Кейин намозларни фарзлари қандай бўлса шундай ўқийманми? Агар қачон намозни қазо қилганини билмаса нафл намози каби 3 4 ракатда замонавий сура ўшиб ўқилади дейилган экан. Мен қандай қилиб ўқисам тўғри бўлади. Бу ҳақда муслимат.уз сайтидан қидирдим саволлар бор экан лекин берган жавобларингиздаги линк ни босам Нот фоунд ёзуви чиқяпти. Илтимос менга бу ҳақда тушунтириш берсангиз. Аллоҳ илмингизни зиёда қилсин\nБисмиллаҳир Роҳманир Роҳийм «Фатавои оламгирия» китобида ёзилишича, агар ўқилаётган қазо намоз тайинли бўлмаса, тўртала ракъатида ҳам зам сура қилинади. Агар маълум намознинг қазоси ўқилаётган бўлса, тўрт ракъатли фарз намознинг фақат икки ракъатидагина зам сура ўқилади. Валлоҳу аълам.\nБир одамнинг ўқилмаган қарз намозлари бор. Аммо қайси ва қанча намозни қазо қилганини аниқ билмайди. Мана шу ҳолатда тайинли эмас ҳисобланади. Шунинг учун қазони нафл каби ўқийди ва ҳар ракъатига зам сура қўшади. Нафл намоз қазо намозларнинг ўрнини тўлдириб юборади. Аввалги икки ракъатгагина зам қилиб ўқиган намозлари фақат тўрт ракъат фарз ўрнига ўтиб, бошқаларига ўтмайди. Шу сабабдан ҳар ракъатга зам қўшилади. Аммо қачон, қайси ва қанча намозни қазо қилганини аниқ билса, мисол пешин ва хуфтоннинг фарзи каби, унда тўрт ракъатли намознинг аввалги икки ракъатига зам қўшади холос. Валлоҳу аълам.


Андижондаги «қийноқ иши» бўйича тергов ҳаракатлари...\n16.10.2020 11:52 0 4460\nШу йилнинг май ойида ўғриликда гумон қилинган фуқаро А. Абдукаримов Андижон шаҳар ИИО ФМБ 4-сонли ички ишлар бўлимининг бир неча нафар ходимлари томонидан қийноққа солиниши оқибатида вафот этганидан хабарингиз бор.\nКатта шоу-шувга сабаб бўлган мазкур ҳолат юзасидан жиноят иши қўзғатилгани, тергов ҳаракатлари Бош прокурорнинг шахсий назорати остида марказий маҳкаманинг Ўта оғир жиноятларни тергов қилиш бошқармаси иш юритувига олингани хусусида ҳам хабар берган эдик.\nБош прокуратура матбуот хизмати раҳбари Ҳаёт Шамсутдиновнинг «Xabar.uz»га маълум қилишича, мазкур жиноят иши бўйича тергов ҳаракатлари якунига етди. Унга кўра, жиноят иши айблов хулосаси билан жиноят ишлари бўйича Андижон вилояти судига мазмунан кўриб чиқиш учун юборилган.\nТергов давомида 6 нафар шахсга нисбатан Жиноят кодексининг 104, 206, 227, 234 ва 235-моддалари билан айб эълон қилиниб, 5 нафарига «қамоққа олиш» ва 1 нафарига «муносиб хулқ-атворда бўлиш тўғрисида тилхат» эҳтиёт чоралари қўлланилган.\nАндижон Бош прокуратура қийноқ


Каттақўрғон туман пиллакорлари 297 тонна пилла топшириб, режани ошиғи билан бажарди - zarnews.uz\nКаттақўрғон туманидаги “Кумуш тола” хусусий корхонаси томонидан пилла етиштириш мақсадида 4408 та аҳоли хонадонларга 5380 қути ипак қурти уруғи парвариш қилиш учун тарқатилди ва ҳар бир қутисига 300 минг сўмдан бўнак пули берилди.\nЕтиштирилган пилланинг 1 кг учун жойида оилавий звеноларига 20 000 сўмдан, фермер хўжаликларига 5 000 сўмдан маблағ ажратилди ва 1,5 млрд. сўмлик тут кўчати бепул тарқатилди. Бу аҳоли бандлигини таъминлаш билан бирга уларнинг моддий манфаатдорлигини ошириб, хонадонларига 5.9 млрд. сўм атрофида маблағ кириб боришини таъминлади.\nШунинг асносида туманда пилла боқувчи оилавий звеноларнинг доимий синфи шаклланди.\nТуманда етиштирилган пилла “Кумуш тола” корхонасини хом ашё билан таъминлаб, корхонада фаолият юритаётган 100 нафар ишчи хизматчиларни иш билан таъминлади.


30 April 1998 Чоп этиш учун\nчет элинвестициялари кириб келишини рағбатлантириш йўли билан Ўзбекистон Республикаси иқтисодиётини ривожлантириш ваунинг жаҳониқтисодий тизимига қўшилишига кўмаклашишдан;\nчет элнинг молиявий, моддий, интеллектуал вабошқаресурсларини, замонавий хорижий технологияларни вабошқарув тажрибасини жалб этиш ҳамда улардан оқилона фойдаланишдан иборат.\nЧет эл инвестициялари тўғрисидаги қонун ҳужжатлари ушбу Қонун, «Чет эллик инвесторлар ҳуқуқларининг кафолатлари ва уларни ҳимоя қилиш чоралари тўғрисида"ги Ўзбекистон Республикаси Қонуни, бошқа қонун ҳужжатларидан иборат.\nчет элдавлатлари, чет элдавлатларининг маъмурий ёки ҳудудий органлари;\nдавлатлараро битимлар ёки бошқашартномаларга мувофиқ ташкил топган ёки халқаро оммавий ҳуқуқ субъектлари бўлган халқаро ташкилотлар;\nчет элдавлатларининг қонун ҳужжатларига мувофиқ ташкил топган вафаолият кўрсатиб келаётган юридик шахслар, бошқаҳарқандай ширкатлар, ташкилотлар ёки уюшмалар;\nчет элдавлати фуқаролари бўлмиш жисмоний шахслар, фуқаролиги бўлмаган шахслар вачет элларда доимий яшайдиган Ўзбекистон Республикаси фуқаролари.\nЎзбекистон Республикасининг юридик ва(ёки) жисмоний шахслари билан биргаликда ташкил этилган хўжалик жамиятлари ваширкатларининг, банклар, суғурта ташкилотлари вабошқакорхоналарнинг устав жамғармаларида вабошқамол-мулкида улуш қўшиб қатнашиш;\nчет эллик инвесторларга тўлиқ қарашли бўлган хўжалик жамиятлари ваширкатларини, банклар, суғурта ташкилотлари вабошқакорхоналарни барпо этиш варивожлантириш;\nмол-мулк, акциялар вабошқақимматли қоғозларни, шужумладан Ўзбекистон Республикаси резидентлари томонидан эмиссия қилинган қарз мажбуриятларини сотиб олиш;\nинтеллектуал мулкка, шужумладан муаллифлик ҳуқуқлари, патентлар, товар белгилари, фойдали моделлар, саноат намуналари, фирма номлари ваноу-хауга, шунингдек ишчанлик нуфузига (гудвиллга) ҳуқуқлар киритиш;\nконцессиялар, шужумладан табиий ресурсларни қидириш, ишлаб чиқиш, қазиб олиш ёки улардан фойдаланишга бўлган концессиялар олиш;\nсавдо вахизмат кўрсатиш соҳалари объектларига, турар жой биноларига улар жойлашган еручасткалари билан биргаликда мулк ҳуқуқини, шунингдек ерга эгалик қилиш ваундан фойдаланиш (шужумладан ижара асосида фойдаланиш) ҳамда табиий ресурсларга эгалик қилиш ваулардан фойдаланиш ҳуқуқларини сотиб олиш орқали.\nЧет эллик инвесторлар Ўзбекистон Республикаси ҳудудида инвестицияларни амалдаги қонун ҳужжатларига зид бўлмаган бошқа шаклларда ҳам амалга оширишлари мумкин. Чет эл инвестициялари бирламчи ёки такроран амалга оширилаётган шаклларининг ўзгартирилиши уларнинг инвестиция сифатидаги моҳияти ўзгаришига олиб келмайди.\nЧет эллик инвесторлар ва чет эл инвестициялари учун адолатли ва тенг ҳуқуқли режим, уларнинг тўлиқ ва доимий ҳимояси ҳамда хавфсизлиги таъминланади. Бундай режим Ўзбекистон Республикасининг халқаро шартномаларида белгилаб қўйилган режимга қараганда, ноқулайроқ бўлиши мумкин эмас.\nЧет эл инвестицияларининг ҳуқуқий режими Ўзбекистон Республикаси юридик ва жисмоний шахслари томонидан амалга оширилаётган инвестицияларнинг тегишли режимига қараганда, ноқулайроқ бўлиши мумкин эмас.\nЎзбекистон Республикасининг қонун ҳужжатларида халқаро ҳуқуқнинг умум эътироф этилган нормаларига мувофиқ Ўзбекистон Республикасининг миллий хавфсизлиги манфаатларини ҳимоя этиш мақсадида иқтисодиёт ва фаолиятнинг муайян соҳаларида чет эл инвестициялари учун чеклашлар ёки тақиқ назарда тутилган бўлиши мумкин. Чет эллик инвесторларнинг Ўзбекистон Республикаси қонунлари билан кафолатланган ҳуқуқлари ва манфаатлари бузилганда уларни тиклаш Ўзбекистон Республикасининг қонун ҳужжатлари, шу жумладан халқаро шартномалари билан тартибга солинади.\nинвестициялашни амалга оширишнинг ҳажмлари, турлари вайўналишларини мустақилбелгилаш;\nинвестиция фаолиятини амалга ошириш учун юридик важисмоний шахслар билан шартномалар тузиш;\nўзининг инвестицияларига ваинвестиция фаолиятининг натижаларига эгалик қилиш, улардан фойдаланиш вауларни тасарруф этиш. Чет эллик инвесторнинг қарорига биноан инвестицияларга, уларнинг натижаларига эгалик қилиш, улардан фойдаланиш, уларни тасарруф этиш ҳуқуқлари Ўзбекистон Республикасининг қонун ҳужжатларида белгиланган тартибда бошқаюридик важисмоний шахсларга берилиши мумкин. °уқуқлар бошқашахсга берилганда тарафларнинг ўзаро муносабатлари шартномалар асосида тартибга солинади;\nЎзбекистон Республикасидаги инвестиция фаолияти натижасида олинган ўзига қарашли ихтиролар, фойдали моделлар васаноат намуналарини чет элларда ваЎзбекистон Республикасида патентлаштириш тўғрисида мустақилравишда қарор қабул қилиш;\nинвестиция фаолияти натижасида олинган даромадни мустақилваэркин тасарруф этиш (шужумладан уни монеликсиз репатриация қилиш);\nЎзбекистон Республикасига кредитлар вақарзлар тариқасида пул маблағлари жалб этиш;\nўз ҳисобварағидаги миллий валюта маблағларидан ички валюта бозорида чет элвалютасини сотиб олиш учун фойдаланиш;\nқонун ҳужжатларида назарда тутилган ҳолларда вашартларда еручасткаларига доир ҳуқуқларни сотиб олиш;\nЎзбекистон Республикасининг қонун ҳужжатларига мувофиқ, ўзига мулк ҳуқуқиасосида қарашли бўлган мол-мулк ваҳарқандай мулкий ҳуқуқлардан зиммага олган мажбуриятларнинг, шужумладан қарз маблағларини жалб этишга қаратилган мажбуриятларнинг барча турлари бўйича таъмин сифатида фойдаланиш;\nўз инвестициялари вабошқаактивлари реквизиция қилинган тақдирда мутаносиб равишда товон олиш;\nЎзбекистон Республикасининг қонун ҳужжатларига мувофиқ солиқлар вабошқатўловлар тўлашлари;\nинвестиция лойиҳаларида Ўзбекистон Республикасининг қонун ҳужжатларидан келиб чиқадиган санитария-гигиена, экологияга оид вабошқаталабларга риоя этилганлиги хусусида экспертиза хулосасини олишлари;\nўз рақобатчиларига нисбатан қўшимча имтиёзлар ваафзалликлар олиш мақсадида инвестиция фаолияти бўйича шерикларига ёки давлат бошқарув органлари вамаҳаллий давлат ҳокимияти органларига бевосита ва(ёки) билвосита, ноқонуний таъсир ўтказишнинг ҳарқандай шаклларидан ўзларини тийишлари шарт.\nЧет эллик инвесторлар ва устав фондида чет эл инвестицияларининг улуши камида ўттиз уч фоиз бўлган чет эл инвестициялари иштирокидаги корхоналар томонидан ўз ишлаб чиқариш эҳтиёжлари учун Ўзбекистон Республикасига олиб кириладиган мол-мулк бож ундиришдан қонун ҳужжатларида белгиланган тартибда озод қилинади. Чет эллик инвесторларнинг ва чет эллик инвесторлар билан тузилган меҳнат шартномаларига мувофиқ Ўзбекистон Республикасида турган чет давлатлар фуқароларининг шахсий эҳтиёжлари учун олиб кириладиган мол-мулкдан бож ундирилмайди.\nЧет эллик инвесторлар мамлакатнинг ўз инвесторлари билан тенг равишда Ўзбекистон Республикаси ҳудудида қонуний фаолият кўрсатаётган ҳар қандай суғурта ташкилотида суғурта ҳимояси ҳуқуқидан фойдаланадилар. Чет эл инвестицияларини сиёсий ва бошқа хавфлардан суғурта қилиш халқаро ташкилотлар, хорижий давлатларнинг экспорт кредит агентликлари, бошқа суғурта компаниялари томонидан ҳам амалга оширилиши мумкин.\nмулкнинг экспроприация қилинишини, шунингдек мулкнинг олиб қўйилиши ёки бошқашахсга ўтказилишига, мулк ёки уорқали олинадиган даромадлар устидан назорат қилиш имконияти йўқотилишига олиб келувчи ҳарқандай қонун чиқаришга оид ёки маъмурий чораларни;\nчет элвалютасини мамлакатдан ташқарига ўтказишга чекловлар жорий этилишини;\nдавлат бошқаруви органлари, маҳаллий давлат ҳокимияти органлари ваулар мансабдор шахсларининг инвесторларнинг шартномавий муносабатларига аралашувини;\nурушлар, фуқароларнинг ғалаёнлари ёки бошқашукаби ҳодисаларни;\nчет эллик инвесторлар вачет элинвестициялари билан боғлиқ ўзга турдаги сиёсий ҳамда бошқахавфларни ўз ичига олувчи хавфлардан суғурта ҳимояси вакафолатларни таъминлайди.\nДавлат рўйхатига олинган санадан эътиборан бир йил ичида ўз устав фондини таъсис ҳужжатларида назарда тутилган миқдорда шакллантирмаган чет эл инвестициялари иштирокидаги корхона, агар қонун ҳужжатларида бошқача тартиб назарда туитлган бўлмаса, белгиланган тартибда тугатилади. Шу билан бирга ўз устав фондини белгилаган муддатда таъсис ҳужжатларида назарда тутилган миқдорда шакллантира олмаган корхона уни шакллантириб улгурган, аммо қонун ҳужжатларида белгаланган энг кам миқдордар оз бўлмаган даражада камайтириши ёки ўзини бошқа ташкилий-ҳуқуқий шаклга айлантирилиш мумкин. Чет эл инвестициялари иштирокидаги корхона тугатилганида унинг активларига белгиланган тартибда солиқ солинади. Активларнинг қолган қисми, башарти таъсис ҳужжатларида бошқача тартиб назарда тутилган бўлмаса, чет эл инвестициялари иштирокидаги корхона қатнашчилари ўртасида уларнинг корхона мол-мулкидаги улушларига мутаносиб равишда тақсимланади. Чет эллик инвестор чет эл инвестициялари иштирокидаги корхонадан чиқиб кетган ёки бу корхона тугатилган тақдирда, корхона мол-мулкидаги ўз улуши пул ёки бозор баҳосига мувофиқ равишда товар шаклида қайтарилиши ҳуқуқини олади. Чет эл инвестициялари иштирокидаги корхона қайта ташкил этилган ёки тугатилганда меҳнат шартномалари бекор бўлган ходимларнинг ҳуқуқ ва манфаатларига риоя этилиши қонун ҳужжатларига мувофиқ кафолатланади.\nЎзбекистон Республикасида инвестиция фаолиятининг имкониятлари вашарт-шароитлари тўғрисида ахборот тайёрлайдилар ҳамда тарқатадилар;\nпотенциал инвесторларга фаолиятнинг юридик, иқтисодий вабошқажиҳатлари бўйича маслаҳатлар берадилар ҳамда юзага келувчи масалаларни ҳалэтишда зарур ёрдам кўрсатадилар;\nчет эллик инвесторлар фаолиятининг ҳуқуқийбазасини такомиллаштириш юзасидан таклифлар ишлаб чиқадилар;\nчет элинвестициялари масалалари бўйича халқаро муносабатларда ўз ваколатлари доирасида Ўзбекистон Республикаси номидан ишкўрадилар;\nЧет эллик инвесторлар ва чет эл инвестициялари иштирокидаги корхоналар Ўзбекистон Республикаси қонун ҳужжатларининг талабларига риоя этиши устидан назоратни солиқ органлари ва Ўзбекистон Республикаси °укумати ваколат берган бошқа давлат органлари Ўзбекистон Республикаси қонун ҳужжатларида белгиланган ваколатлари доирасида амалга оширадилар.


ЎзА - Аёллар футболи: “Локомотив” дастлабки турда ғалаба қозонди\n06.08.2019 Чоп этиш версияси\nАёллар футболи: “Локомотив” дастлабки турда ғалаба қозонди\n“Бунёдкор” ва “Металлург” жамоалари ўртасидаги учрашувда эса кучлар тенг келди.\nКеча аёллар ўртасида мамлакат чемпионати олий лигасининг иккинчи босқич дастлабки тур доирасидаги иккита ўйини ўтказилди.\nТТЙМИ стадионида кечган “Локомотив” ва “Пахтакор” жамоалари ўртасидаги ўйин томошабоп бўлди. Футболчиларнинг ёши, тажриба ва маҳорати бобида деярли тенг кучли икки жамоанинг ўйинидаги натижалар ҳам бунга мисол бўла олади.\nУчрашув бошида ташаббус “шерлар” томонида бўлгандек кўринди. Гарчи дарвозалар олдида у қадар хавфли вазиятлар кузатилмаган бўлса-да, майдон марказини эгаллашда, тўпни назорат қилишда ташаббус “Пахтакор” томонида бўлди. Лекин ҳисобни очиш мезбонларга насиб этди. Биринчи бўлим тугамасидан “шерлар” ҳисобни тенглаштирди. Иккинчи бўлимда энди мезбонларнинг ҳам ўйини қовуша борди. Буни улар ҳисобда олдинга ўтиб олганидан ҳам билсак бўлади. Лекин “темирйўлчилар”нинг хурсандчилиги узоққа бормади – Дурдона Бахтиёрова жавоб тўпини киритиб қўйди. Учрашувнинг асосий вақти тугаган паллада майдон эгалари муҳим саналган ғалаба тўпини киритишга муваффақ бўлдилар.\nИккинчи ўйинда кучли саккизликнинг чинакам кучли клублари майдонга тушишди ва бу ҳисобда ҳам ўз аксини топди. Чемпионлик учун кураш олиб боришга тенг имкониятли жамоаларнинг ўзаро баҳсида кучлар ҳам тенг келди. Мезбонлар Феруза Турдибоеванинг голи ҳисобига олдинга чиқиб олишганди, бироқ 61-дақиқада Дилдора Нозимова гол киритиб, жамоадошларини мағлубиятдан сақлаб қолди.\n1-кунги ўйинлар натижаси:\n“Локомотив” – “Пахтакор” – 3:2\nГоллар: Ойсара Суюнова (27), Камола Бердиева (52), Жасмина Абдуғаниева (90) – Розиябону Асқарова (44), Дурдона Бахтиёрова (66).\n“Бунёдкор” – “Металлург” – 1:1\nГоллар: Феруза Турдибоева (29) – Дилдора Нозимова (61).\nБугун 1-турнинг иккинчи кунги ўйинлари бўлиб ўтади. Унда АГМК “Сўғдиёна”ни, “Қизилқум” эса “Севинч” клубини қабул қилади.


Паралимпия ўйинлари. Дзюдочиларимиздан яна битта олтин медал!\nБразилиянинг Рио-де-Жанейро шаҳри мезбонлик қилаётган Паралимпия ўйинлари ўзбекистонлик спортчилар учун муваффақиятли давом этмоқда.\n09 Сентябрь 2016 08:43 702\n08 Сентябрь 2016 11:05 814\nРоналдиньо фаолиятини якунлашини эълон қилди\nШу йилнинг охирги кунларига қадар футбол ўйнашни режалаштирган афсонавий бразилиялик ярим ҳимоячи Роналдиньо фаолиятини эртароқ якунлашга қарор қилганини эълон қилди.\n08 Сентябрь 2016 09:21 609\n«Навбаҳор» - «Олмалиқ» учрашуви 18:00да бошланади\nОлий лиганинг навбатдаги 21-турида Наманганда Игорь Шквирин бошлиқ "Олмалиқ" жамоаси меҳмон бўлади.\n08 Сентябрь 2016 09:15 697\n08 Сентябрь 2016 09:08 738\nЎзбекистон МТЖ ўз тарихида янги саҳифа очди\nЖЧ-2018 саралаш ўйинида Ўзбекистон сафарда Қатар терма жамоасини 1:0 ҳисобида мағлуб этди.\n07 Сентябрь 2016 14:23 752\nЛуиш Фигу: Роналду «Барселона»га ўтиши мумкинми?\n07 Сентябрь 2016 14:18 710\nФутбол бўйича 2026 йилги жаҳон чемпионати учта мамлакатда ўтиши мумки\n07 Сентябрь 2016 10:59 841\n07 Сентябрь 2016 09:54 823\nСамвел Бабаян: Биз бугун юракдан ўйнадик. Бошқача бўлиши мумкин эмасди\nЎзбекистоннинг 1:0 ҳисобидаги ғалабаси билан тугаган Қатарга қарши ўйиндан сўнг матбуот анжумани ўтказилди.Унда иштирок этган Ўзбекистон миллий терма жамоаси бош мураббийи Самвел Бабаян ўйин борасидаги фикрлари билан ўртоқлашди.\n07 Сентябрь 2016 09:49 708\n07 Сентябрь 2016 08:26 673\n06 Сентябрь 2016 09:54 916\nРио Олимпиадаси олтин медали соҳиби Ўзбекистон Республикасининг биринчи президенти Ислом Каримовни хотирлаб ўтди.\n05 Сентябрь 2016 17:27 701\n05 Сентябрь 2016 12:55 780\n05 Сентябрь 2016 12:52 671\n05 Сентябрь 2016 09:19 712\n05 Сентябрь 2016 09:02 745\nОмонмуродова Будапешт турнири саралашини ғалаба билан бошлади\nТажрибали теннисчимиз Оқгул Омонмуродова Венгриянинг Будапешт шаҳрида старт олган турнирнинг саралаш баҳсларидаги иштирокини ғалаба билан бошлади.\n05 Сентябрь 2016 08:40 690\nБутунжаҳон шахмат Олимпиадаси. Қизларимиз ҳам ютқазишди\n05 Сентябрь 2016 08:38 746\nБутунжаҳон шахмат Олимпиадаси. Эркаклар жамоамизда илк мағлубият\n05 Сентябрь 2016 08:36 639\n1 ... 15161718192021 ... 23>>\nНаманган шаҳар ҳокими Фейсбукда ўз саҳифасини очди\n Жамият 01 Июль 2018 13:57 1964\nИслом Каримовни хотирлаб: "Муҳаббат бизни бирлаштирди, бутун ҳаёт йўлимизни ёритди"\n Адабиёт 01 Июль 2018 11:27 2662\nОилалар мустаҳкамлигини таъминлаш бўйича "Йўл харитаси" ишлаб чиқилди\n Жамият 30 Июнь 2018 19:28 724\n"Обод маҳалла" бўйича Президент фармони қабул қилинди\n Иқтисодиёт 30 Июнь 2018 10:23 1423\n Таълим 29 Июнь 2018 20:41 2418\nҚадимий ҳунармандлик намунаси – мискарликнинг бизга ноъмалум қирралари\n Маданият 29 Июнь 2018 19:51 2078\n Спорт 29 Июнь 2018 13:08 1654\n"Ватанпарвар" ўқитиш тизимида инновацион технологиялар\n Таълим 29 Июнь 2018 12:26 1856\n"Ҳоким ва ёшлар": Хайрулло Бозоров ҳар бир масала эътиборсиз қолмаслигини айтди\n Жамият 29 Июнь 2018 11:23 1226\n Билдирги ва эълонлар 29 Июнь 2018 10:57 234\n"Азиз ва ягонамсан, жонажон Ўзбекистоним!": Мустақиллигимизнинг 27 йиллигини нишонлаш бўйича Президент қарори қабул қилинди\n Маданият 29 Июнь 2018 09:45 2363\n Таълим 29 Июнь 2018 09:18 1900\nБилдириш ва эълон!\n Билдирги ва эълонлар 28 Июнь 2018 12:45 338\nСиёсатга хиёнат ёҳуд Ўзбекистоннинг иқтисодий равнақи учун таълимнинг устувор ўрни\n Таълим 27 Июнь 2018 18:28 6090\nПартия ва ОАВ: Амалий ҳамкорлик истиқболлари\n Маданият 27 Июнь 2018 09:59 1794\n Тиббиёт 26 Июнь 2018 20:42 2720\nЎзбекистон халқ артисти Ҳусан Шарипов вафот этди\n Маданият 26 Июнь 2018 20:20 1773\n"Навбаҳор" ўз мухлисларига муносиб совға ҳозирламоқда!\n Спорт 26 Июнь 2018 19:14 1212\nНаманганда секторлар раҳбарлари халққа янада яқин бўлади!\n Технология 26 Июнь 2018 17:31 3126\n"Дўстлик"даги газ "заправка"сида "Жигули" портлаб кетди\n Технология 26 Июнь 2018 14:01 2293


Дунёдаги энг яхши ва ёмон йўллар қаерда жойлашган?\n15:53 / 13.02.2017\nЙўллар – дунёнинг исталган давлатидаги ҳаёт сифатининг энг муҳим кўрсаткичидир. Йўл қопламаси билан боғлиқ муаммоларни ҳал этишга комплекс ёндашув давлатга янада кучлироқ бўлиш имконини беради, чунки томирлар бўйлаб қон қанчалик тезлик билан айланса – бутун организм шунчалик кўп қувват олади. Афсуски, кўплаб давлатларда бундай концепцияни амалга ошириш бўйича бир қанча ўзига хос муаммолар мавжуд.\nKun.uz қуйида дунёдаги энг ёмон ва яхши йўллар ҳақидаги маълумотларни тақдим этади.\nБоливиядаги ўлим йўли The North Yungas Road – сирпанчиқ ва лойга тўладир. Ҳар йили бу ўта тор йўлда (иккита автомобиль бир вақтнинг ўзида сиғмайди) 500га яқин киши ҳалок бўлади.\nРоссиядаги М56 трассасининг узунлиги 1235 километр. У дунёдаги энг лойли ва ноқулай йўл ҳисобланади. Федерал миқёсдаги трассада асфальт бир неча қисмга ётқизилган бўлиб, «Лена»нинг аксарият қисми ҳайдовчининг қўрқинчли тушига ўхшайди.\nСтельвио довонидаги йўл унчалик қўрқинчли туюлмаслиги мумкин, бироқ шамол ҳаттоки юк машинасини ағдариб юборишига қодир бўлган бу ер камдан-кам инсонга ёқади. Атиги 3 километрлик йўл ҳайдовчиларга жиддий ноқулайликлар келтириб чиқаради: кескин бурилишлар, сифатсиз йўл қопламаси ва шамол ҳудди шаҳар пойгаларида иштирок этаётгандек тасаввур уйғотади.\nБу хайвей барча қисмларида жуда хавфли: сиз Аляскадан Жанубий Америкага қадар 70 минг километрни босиб ўтишингиз мумкин ва бунда албатта қандайдир муаммолар келиб чиқиши табиий. Йўлнинг кўп қисмлари жуда аянчли аҳволда. Бу нафақат маҳаллий хизматлар айби билан, балки доимий равишда ўзгариб борувчи об-ҳаво туфайли ҳам юз беради.\nҲар 100 минг кишидан 7 500 нафарининг ўлимига сабаб бўлади. Шундай кўнгилсиз статистикадан сўнг дунёдаги энг хавфли йўл барчани ташвишга солиши шубҳасиз – кутилмаганда рўй берувчи кўчкилар, қор кўчкилари ва ўзгарувчан об-ҳаво, буларнинг бари шу ерда кузатилади.\nБуюк Океан йўли\nБуюк Океан йўли қирғоқ бўйлаб чўзилган бўлиб, ҳайдовчига гўзал табиат манзаларидан баҳра олиш имконини беради. Хайвейнинг юзаси эса унчалик яхши эмас, бироқ қулайлик ва хавфсизлик юқори даражада.\nДубай йўллари алоҳида таҳсинга лойиқ. Автомагистраллар Германиядан олиб келинган технологиялар бўйича қурилади. Кўп ярусли трассалар эса дунёнинг барча еридан келган энг яхши муҳандислар ва архитекторлар томонидан лойиҳалаштирилган.\nСингапур – Осиё аждаҳосидаги ҳақиқий марвариддир. Шаҳар-давлат йўлларни ажойиб ҳолатда сақлаш учун жуда ҳам катта маблағлар сарфлайди ва ҳар йили дунёдаги энг яхши йўллар рўйхатидан жой олиб келади.\nПортугалия пойтахти Лиссабон рейтингнинг юқорисидан жой олгани бежиз эмас. Португалияликлар йўллар сифати бўйича ҳаттоки немисларни ҳам ортда қолдиришди.\nПариж дунёдаги энг яхши йўллар маскани саналади. Франциянинг бошқа ҳудудларида ҳам сиз техник хизматни бемалол чақиришингиз мумкин ва у тезда етиб келади. Мамлакатдаги ҳаттоки бепул йўллар ҳам жуда сифатли йўл қопламасига эга.


КИМКИ БИР КЎНГИЛНИ ОБОД АЙЛАСА...\nМаънавият 04.10.2018 490\nТилимиздаги адолат сўзи “Ўзбек тилининг изоҳли луғати”да: “Адолат - одиллик, одилона иш тутиш” дея талқин қилинса, аҳли донишмандларнинг тилида, адолат бу - ўртача йўл тутиш, меъёрни сақлаш, инсоф қилиш деган маъноларни англатади.\nДиний арконларимиздан бизга маълумки, Аллоҳ таоло инсонларни барча ишларда адолатли бўлишга чақирган. Бу ҳақда Қуръони каримда: “Албатта, Аллоҳ адолат ва яхшиликка буюради. Қариндошларга (садақа) беришга буюради. Фаҳш, мункар ва тажовуздан қайтаради. Сизларга ваъз-насиҳат қилур. Шоядки, насиҳат олсангиз” дейилади (“Наҳл сураси”, 90-оят).\nМанбаларда ёзилишича, адолат икки хил бўлади. Булардан бири инсон ва яратган орасидаги адолат бўлса, иккинчиси инсоннинг бошқа инсонлар билан бўлган адолатидир. Инсоннинг Яратган билан адолати шуки, инсон ёлғиз Аллоҳ таолога ибодат қилади ва унга бошқани шерик қилмайди. Инсоннинг бошқа инсонлар билан адолати шундайки, бошқаларни эшитади, уларга зулм қилмайди, уларнинг манфаатларини юзага чиқаришда ёрдам беради.\nДарвоқе, инсонларнинг дардини эшитиш, мушкулини осон қилиш азалдан халқимизда эъзозланган юксак инсоний фазилатлардан. Бир эҳтиёжманд инсоннинг дарду ташвишини эшитиб, унинг кўнглини олиб, хурсанд қилиш Каъбани обод қилиш билан баробар дейилади. Шу хусусида мутафаккир бобомиз ҳазрат Навоий шундай дейди:\nДарҳақиқат, мўмин киши бошқа бир мўминга тўғри маслакдош бўлса, уни қийнаётган масалани ўзаро ҳал қилиб, мушкулини осон қилса, унга шерик бўлиб қайғусини аритса, ўзининг ҳам қайғуси кетади, бировга ёрдам бердими, унга ҳам ёрдам берилади. Бу йиллар давомида синалган ҳаётий ҳақиқатлардан бири. Бу ҳақда ҳадисда: “Кимки бир мусулмоннинг дунё қайғуларидан бир қайғусини енгиллаштирса, Аллоҳ унинг қиёмат кунидаги қайғуларидан бирини енгиллаштиради. Кимки дунёда бир қийналган мусулмоннинг оғирини енгил қилса, Аллоҳ таоло унинг қиёматдаги оғирини енгил қилади. Кимки бу дунёда бир мусулмоннинг айбини яширса, Аллоҳ таоло унинг дунё ва охиратда айбини яширади. Мадомики, бир банда бошқа бир бандага ёрдам қилса, Аллоҳ таолодан унга мадад етади” дейилади (Имом Термизий ривояти).\nПайғамбарлардан бири Довуд (а.с.) одамлар билан диний мулоқотда бўлишга вақт ажратиб, уларни тинглаб ўзаро муаммоли масалаларни ечган. Бу ҳақда Қуръони каримда: “Довуд ва Сулаймоннинг экинзор хусусида ҳукм кезларини эсланг. Ўшанда унга қавмининг қўйлари тунда кирган (ва уни пайҳон қилган) эди. Биз уларнинг (чиқарган) ҳукмига шоҳид эдик. Бас, Биз уни Сулаймонга англатдик. Биз ҳар иккисига ҳикмат (пайғамбарлик) ва илм ато этдик…” дейилади (“Анбиё” сураси, 78-79-оятлар).\nҲадисларда келтирилишича, кунлардан бир куни Довуд (а.с.) ҳузурига бир киши қўшнисидан шикоят қилиб келади ва у:\n- Мен деҳқончилик билан шуғулланаман. Бу йил деҳқончилик қилиб экинзоримда анча ҳосил етиштирган эдим. Қўшним қўйларини қаровсиз қолдириб, бу йилги деҳқончилигимни пайҳон қилди, - деди. Довуд (а.с.) унинг қўшнисини топдириб келдилар ва ундан:\n- Сенинг қўйларинг қўшнингни экинларини пайҳон қилибди, шу ростми? - деб сўрадилар. У:\n- Ҳа, шундай бўлди, - деб жавоб берди.\n- Қаровсиз қолдириб, деҳқоннинг экинига зарар бергани учун қўйлар деҳқонга олиб берилсин! - деб қарор чиқарди. Шунда Довуд (а.с.)нинг ёнларида турган фарзанди Сулаймон (а.с.) ўрнидан туриб:\n- Бу ҳукм адолат юзасидан бўлмади, - деди. Довуд (а.с.) фарзанди Сулаймон (а.с.)дан:\n- Бу иш юзасидан адолатли ҳукм қандай бўлади? – деб сўради.\n- Пайҳон этилган экинзор қўй эгасига, экинни пайҳон қилган қўйлар экинзор эгасига берилсин! Қўй эгаси экинзорни ишлаб, унга экин экиб, экинлар то ҳосил қилиб пишгунича парваришласин, ҳосил тайёр бўлгач, экинзорни эгасига қайтариб, қўйларини қайтиб олади. Шу муддатда экинзор эгаси қўйларнинг сути ва шу даврда туғилган қўзичоқлардан фойдаланади, - деб ҳукм чиқаради.\nИнсон ҳар бир ҳолатда, қандай вазиятда бўлмасин, хоҳ хурсанд, хоҳ қайғуда бўлсин ўзгаларга нисбатан адолат қилиши лозим. Пайғамбаримиз (с.а.в.) “Кимда уч хислат бўлса, унга Довуд ( а.с.)га берилган яхшилик ато этилибди: ғазаб ва розилик вақтида адолатли бўлиш; камбағаллик вақтида ҳам ва бойлик вақтида ҳам ўртача бўлиш, пинҳон ва ошкора пайтида ҳам бирдек Аллоҳдан қўрқиш” дедилар (Термизий ривояти).\nИнчунун, ҳаёти давомида ҳар бир ишида адолат тарозисини тенг қўя олмаган киши кўп бора адашади. Бундан ўзи кўп азият чекса-да, алалоқибат, адолатсизлиги туфайли бор ҳузур-ҳаловатидан айрилади, тинчлиги ва хотиржамлиги йўқолади. Шунда у ўзгаларнинг меҳр-муҳаббатини қозониш ўрнига, нафрат ва ғазабга дучор бўлади. Шунинг учун ҳам киши ҳар бир ишида адолатли бўлса, айниқса, раҳбарлик мақомида бўлганлар умумхалқ манфаатини кўзлаб мавжуд масала юзасидан адолатли қарор чиқарса, ўша жамиятда фаровон ҳаёт ҳукм суриб, тинчлик ва хотиржамлик бўлади, қолаверса, фозил инсонлар орасидаги меҳр-оқибат ришталари янада мустаҳкамланади.


Энг кам иш ҳақи миқдорининг оширилиши....\n21.01.2019 21:05 0 3981\nСўнгги кунларда энг кам иш ҳақининг миқдорига оид эълон қилинган хабарлар ортидан турли тушунмовчиликлар келиб чиқмоқда. Айримлар мазкур хабарни бироз нотўғри талқин қилишаётганлиги сабабли, соҳа мутахассиси сифатида қисқа изоҳ бериб ўтмоқчиман.\nВазирлар Маҳкамасининг 2019 йил 18 январдаги 47-сонли қарорига биноан, меҳнатга ҳақ тўлаш ягона тариф сеткасига ўзгартириш киритилди ва 1-, 2- ҳамда 3-разрядлари коэффициентлари оширилди.\nКиритилган қўшимчалар шуни англатадики, ходимларга тўланадиган иш ҳақининг энг кам миқдори 577 минг 172 сўм этиб белгиланди (илгари 501 минг 959 сўм эди).\nБундан 1 йиллар олдин шу мавзуга оид мақолам эълон қилинганди. Ўшанда Президент Фармони билан белгиланадиган энг кам иш ҳақи миқдори (ҳозирда 202 минг 730 сўм) бу Ўзбекистонда ходимлар энг кам шунча иш ҳақи олади дегани эмаслигини тушунтиришга ҳаракат қилгандим.\nПрезидент қарорида келтириладиган ЭКИҲ суммаси бу солиқлар, мажбурий тўловлар, жарималар тўлаш учун асос бўлади. Ходимларга тўланиши керак бўлган «ойлик» эса бошқачароқ ҳисобланади.\nАниқроғи ходимларнинг лавозим оклади Президенти Фармони асосида белгиланган ЭКИҲни Вазирлар Маҳкамасининг 21.07.2009 йилдаги 206-сонли қарори билан тасдиқланган Меҳнатга ҳақ тўлашнинг ягона тариф сеткасидаги тариф коэффициентига кўпайтириш орқали ҳисобланади (қуйидаги суратга қаранг).\nМасалан, келинг, исталган бир разряддаги ходимнинг окладини ҳисоблаб кўрамиз.\nАйтайлик, Сизни 7-разряд бўйича ишга қабул қилишди. Жадвалга эътибор қилсак, 7-разряд учун 4,284 тариф коэффиценти берилган.\nБундай вазиятда Сизнинг лавозим окладингизни ҳисоблаш учун ана ўша 4,284 коэффицентни Президент Фармони билан белгиланган ЭКИҲ миқдорига кўпайтирамиз.\n202 730 х 4,284 = 868.495\nДемак, 7-разрядга ишга кирган ходимнинг лавозим оклади 868 минг 495 сўмни ташкил қилади.\nОдамларни нима чалғитмоқда?\nИккала ҳолатда «энг кам иш ҳақи» деган атама одамларни чалғитяпти.\nБу мавзу юзасидан фикр берадиганлар орасида «Президент Фармони билан белгиланган энг кам иш ҳақи миқдори фақат ҳисоб-китоблар учун амал қилса, лекин аслида мамлакатдаги энг кам тўланиши керак бўлган иш ҳақи 1-разряд бўйича 577 минг 172 сўмни ташкил этса, унда балки ЭКИҲнинг номини ўзгартириш керакдир» деган таклифлар ҳам йўқ эмас.\nҚуйидагиларни билиб қўйсангиз зарар қилмайди:\nЭКИҲ 202 минг 730 сўм эканлиги, бу 1 ставкада ишлайдиган ходимлар шунча ойлик олади дегани эмас. Ўзбекистонда ҳар қандай лавозимдаги иш учун 1 ставкада ишлайдиган ходимга 577 минг 172 сўмдан кам иш ҳақи тўлаш мумкин эмас;\n2-3 кундан буён чиқаётган «энг кам иш ҳақи оширилди» деган хабарлар, бу ҳамманинг иш ҳақи ошади дегани эмас. Фақат энг пастки 3 та разрядда ишлайдиган ходимларнинг ойлиги ошади холос;\n«энг кам иш ҳақи оширилди» деган хабарларнинг талабалар контракти ёки солиқлар ошишига алоқаси йўқ.\nМеҳнатга ҳақ тўлаш ягона тариф сеткаси иш ҳақининг энг кам миқдори\nҲуқуқ 25/07, 22:26\nТаълим 28/07, 11:53\nИқтисодиёт 17/09, 10:28\nМеҳнатга ҳақ тўлаш янгиланган ягона тариф сеткаси тасдиқланди\nИқтисодиёт 21/05, 21:48\nЖамият 19/01, 17:40


Ўзбекистон ва Украина пойтахтлари ўртасида авиақатнов йўлга қўйилмоқда\nУкраинанинг SkyUp авиаширкати учоқлари\nУкраинанинг SkyUp авиаширкати кейинги ҳафтадан Тошкент билан Киев ўртасида тўғридан-тўғри авиақатновни йўлга қўймоқчи.\nАвиаширкат маълумотига кўра, парвозларни шу йил 9 июнидан 27 октябригача ҳафтада бир марта амалга ошириш режаланган.\nЧоршанба куни амалга ошириладиган рейс учун чипта нархи тақрибан 2,5-3 миллион сўм бўлиши кутилмоқда.\nУкраинага учмоқчи бўлган йўловчилардан суғурта полиси ва олинганига 72 соат тўлмаган манфий ПЗР-тести натижалари талаб қилинади.\nЎзбекистон билан Украина ўртасида мунтазам авиақатновлар 2015 йилдан бери тўхтаб қолган, ўшандан бери бу йўналишни тиклаш учун бир неча бор уриниш бўлган, бироқ улар натижасиз якунланган эди.


Бош саҳифа ҲикматномаИбратли ҳикоятларАбдуллоҳ Муборакнинг зафари\nАбдуллоҳ Муборакнинг ниқоб кийиб, жанг майдонига кириб, зафар жамолидан пардани олгани ва Ҳасан Рабеъ ул ҳуснни кўриб ҳайрон қолгани\nҲасан ибни Рабеъ ғазавот жангидан ушбу ажойиб ривоятни қилган:\nУруш майдонида Катта жанг борар экан, исломий гуруҳ кофирлар билан олишаётган пайтда кофирлар қўшини сафидан бир юраклиси дейиш мумкинки, ажал ханжаридек қотили адоват билан майдонга отида жавлон уриб кириб келди. (Ислом) динининг аскарларини ўлдириш билан тиғини чархлар, ўткирлаштириб, наъра соларди — душманнинг янги аскарларини майдонга чиқишга талаб қилиб. Бу ғайридин қотил ғоятда кучли бўлиб, ҳар қандай одам унинг бир зарбасидан йиқилар эди.\nКимки бу майдонга кириб келар экан, ўзидан ўзи ўз қонига беланишга мажбур эди. Шу равишда у бир қанча мусулмонларни шаҳид қилди. (Исломий) дин қўшини умидсизликка туша бошлади.\nШу дамда сафнинг бир учини суриб ташлаб, бир довюрак паҳлавон кийикнинг пайига тушган шердек майдонга кириб келди. Қуёш кўкнинг темир қалқонига ғарқ бўлгани каби у ҳам тиғидан чақмоқ чаққандек нур сочиб, юзини ниқоб билан беркитиб ишқ ўти ошиқни яширинча куйдиргандек бўлди. У қаҳр билан кофирга етишган зомониёқ дарҳол ҳамла қилиб, шу ондаёқ уларни йиқита бошлади. Шу йўсинда уларни дўзахга жўнатар экан, бу қўйни сўйиб, ошхонага юбораётгандек эди.\nУ келган йўли билан қайтиб келар экан, у худди каклик юришидек қилиб қадам босиб келарди. Дин қўшинлари сафларида жонланиш, қайнаш бошланиб, ҳар томондан такбир айтаётганламинг қичқириқлари эшитила бошланди. Душманнинг ҳурмати хорликка учраб, кофирлар байроғи қуйига эгилди.\nГъолиб эса ўзини маълум қилмади. Шундай бўлгач, унинг кимлигини ҳам ҳеч ким билолмай қолди.\nМени уни билишга бўлган иштиёқ қийнаб, ҳамма ёқни айландим ва топдим. Тиғи ҳам унинг елкасида осиғлиқ, юзидаги ниқоби ҳам жойида эди. Мен унга дедим: «Эй ғалаба йўлдоши бўлган ғозий! Тиғингга ҳам, зарбингга ҳам минг офарин! Юзингни кўриш орзусида ўлишга тайёрман. Тангрининг ризолиги ҳақи, ниқобингни оч!»\nТангрининг отини эшитганидан кейин юзидан пардани олиб ташлади. Иззату шараф тожига муносиб унинг боши намоён бўлди, бу бутун дунёнинг халқининг олди — Ибн Муборак эди.\nОтининг оёғига пешонамни қўйиб дедим: «Эй нурли шариатнинг ғолиби! Жаҳон аҳли сени кўриш учун жонларини фидо қилмоқда. Нима учун юзингни беркитмоқдасан? Ёпинчиқ пардани юзингдан йўқот! Сафга сурил, ўзингни элга танит!» Ҳасан деди:\n— Ортиқча жидди жаҳд қилма! Мен Унинг ишқида жиҳод қилдим. У барча аҳволимдан огоҳ бўлиб, қандай қадам боссам, У менга ҳамроҳдир. (Сиз эмас), агар У мени таниса, менинг мақсадим ҳам шудир. Танимаса, нима қилган бўлсам, олам эли фойдасигадир! Ҳар бир одам тилагини ёрдан тилар экан, ёр рақиблардан маҳфий равишда иш кўриши керак. Лекин (дин учун) жанг вақтида бу кичик масала бўлиб, нафс билан жанг қилган улуғроқдир.\n← Аввалги Аввалги Пок иймон Зайнул-Обидиннинг қизи\nКейинги → Кейинги: Майхўр Ринднинг тавбаси


НАТО ташкилоти яқинда Андижонда рўй берган хунрезликлар юзасидан чуқур хавотир билдирди.\nТашкилотнинг бугун чиқарган баëнотида Ўзбекистон хавфсизлик кучлари Андижонда намойишчиларга шафқатсизларча куч ишлатилгани қайд этилиб¸ бу ҳолат қораланади.\nЎзбекистон НАТОнинг Тинчлик учун ҳамкорлик дастурига аъзо. НАТО бугунги баëнотида Ўзбекистон ҳукуматига ташкилотнинг барча аъзолари озодлик¸ инсон ҳуқуқлари ва бошқа асосий қадриятлар тўғрисидаги мажбуриятларга риоя қилиши лозимлигини эслатди.\nБаëнотда айтилишича¸ НАТО Ўзбекистон билан муносабатларини қайта кўриб чиқади.\nЎзбекистон ҳукумати Андижондаги воқеалар юзасидан халқаро текширув ўтказиш тўғрисидаги чақириқларни рад қилмоқда.


23.01.2022 17:18 0 1254\nМали жануби-шарқида жойлашган Гао шаҳрида отишма содир бўлди.\nҚайд этилишича, ҳарбий базага уюштирилган ҳужумда бир француз аскари ҳалок бўлган, 9 нафари жароҳатланган.\nАввалроқ 23 январ куни эрталаб Буркина-Фасо пойтахти Уагадугу шаҳридаги иккита ҳарбий лагер ҳудудида кучли отишма эшитилгани хабар қилинганди. Маҳаллий матбуотнинг ёзишича, генерал Баба Саи лагери ва Сангуле Ламизана лагерида оғир қуроллардан отилган.\nСиёсат 39 дақиқа олдин\nХориж бугун, 10:03\nАҚШда 18 ёшли ўспирин 21 кишини отиб ўлдирди\nХориж 15/05, 11:44


Олий лига 20-турида 8та ўйиндан 5тасида 2:1 ҳисоби қайд этилди\n10:13 / 27.08.2015\n25 август куни "Шўртан" ва "Пахтакор" ўртасидаги ўйин билан бошланган Олий лиганинг 20-тури 26 август куни давом эттирилди. Шу куни Ўзбекистоннинг 7та шаҳрида ўйинлар ўтказилди.\nСешанба куни Ғузорда "Пахтакор" 1:1 ҳисобидаги дуранг қайд этган, ушбу учрашувнинг қўшимча дақиқаларида мезбонлар дарвозасига белгиланган 11 метрли жарима зарбасини Станислав Андреев голга айлантира олмаганди.\nБу дурангдан кейин тошкентликлар ҳисобидаги очколар сони 51та ва улар ғамон пешқадамлик қилишда давом этишмоқда. "Шўртан" эса 10-ўринда қолмоқда.\n"Шўртан" - "Пахтакор" - 1:1\nГоллар: Қораев, 55 — Ороховац, 69\n"Шўртан": Абдулов, Қораев, Бойматов, Станоевич, Шарипов, Эшмуродов, Мамадалиев, Жўраев, Камолов, Таран, Полвонов\n"Пахтакор": Лобанов, Мерзляков, Кримец, Ораховац, Ҳошимов, Исматуллаев, Соҳибов, Андреев, Козак, Машарипов, Сергеев.\nБугун дастлаб, Наманганда маҳаллий "Навбаҳор" жамоасига қарши ўйинда “Бунёдкор” Сато Минорининг 88-дақиқадаги ягона голи эвазига муҳим уч очкони қўлга киритди. Эндиликда "қалдирғочлар" 41 очко билан 4-ўринга жойлашган. Тўққизинчи ўриндаги "Навбаҳор" ҳисобида эса 25 очко мавжуд.\n“Навбаҳор” – “Бунёдкор” 0:1\nГол: М.Сато (88)\n"Навбаҳор": 87. Акмал Ортиқов, 2. Алишер Саматов, 5. Раҳматилло Бердимуродов, 7. Санъат Шихов, 8. Азим Аҳмедов, 11. Отабек Валижонов,20. Улуғбек Бақоев, 23. Ғайрат Жўраев, 70. Алибобо Раҳматуллаев.\n"Бунёдкор": 25. Мурод Зуҳуров, 2. Акмал Шораҳмедов, 4. Хайрулло Каримов (С), 5. Дилшод Жўраев, 7. Шакир Зуаги,9. Минори Сато, 12. Иван Милошевич, 14. Воҳид Шодиев, 48. Акрам Комилов, 77. Виктор Карпенко, 88. Анвар Ражабов.\n“Олмалиқ” Қўқондан Неманья Йовановичнинг голи эвазига ғалаба билан қайтди. Игор Шквирин шогирдлари 34 очко билан турнир жадвалининг 6-ўрнида бормоқда. Ўтган турда "Андижон"ни мағлуб этган "Қўқон-1912" эса 13-ўринда қолди.\n“Қўқон-1912” – “Олмалиқ” 0:1\nГол: Йованович (62).\nҚайд этиш жоизки, турнинг қолган 5 учрашувида мухлислар жамоалардан бирининг 2:1 ҳисобида ғалаба қозонишига гувоҳ бўлишди.\nБекободдаги учрашувда Раҳматов ва Абдураҳмоновнинг голлари “Сўғдиёна”га ғалаба келтирди. “Металлург” таркибида Нўъмонов жавоб голига муаллифлик қилди.\n“Металлург” айни дамда 26 очко билан турнир жадвали экваторида жойлашган. "Сўғдиёна" эса бу кутилмаган ғалаба эвазига очколари сонини 19тага етказиб, 15 ўриндан 12 ўринга кўтарилди.\n“Металлург” – “Сўғдиёна” 1:2\nГоллар: А.Нўъмонов (16) - С.Раҳматов (2), А.Абдураҳмонов (77)\nШунингдек, “Бухоро” ўз майдонида “Андижон”ни қабул қилди ва 2:1 ҳисобида ғалаба қозонди. Бу икки жамоа охирги икки ўринда ёнма-ён жойлашган.\n“Бухоро” – “Андижон” 2:1\nГол: С.Неъматов (13), А.Саноев (42) - А.Бердиев (19)\nЧемпионат фаворитларидан бири “Насаф” “Қизилқум” майдонига сафар уюштириб, навбатдаги уч очкони қўлга киритди. Азамат Алланиёзов ва Артур Геворкян қаршиликлар сафидаги голларга муаллифлик қилишди. “Қизилқум” сафида эса жавоб голи Алишер Холиқов ҳисобига ёзилди.\n"Насаф" бу ғалабадан кейин 45 очко билан кучли учликни якунлаб турибди. "Қизилқум" эса 11 ўринга тушиб кетган - 24 очко.\n“Қизилқум” – “Насаф” 1:2\nГол: А.Холиқов (87) - А.Алланиёзов (45), А.Геворкян (59)\nТошентнинг учинчи жамоаси “Локомотив” ўз майдонида “Динамо” билан куч синашди. Темур Кападзе ва Санжар Шоаҳмедовнинг голлари “темирйўлчилар”га ғалаба келтирди.\nВадим Абрамов шогирдлари 49 очко билан "Пахтакор"ни таъқиб этишда давом этади. "Динамо" 15 очко билан 14 ўринда.\n“Локомотив” – “Динамо” 2:1\nГол: Т.Кападзе (50), С.Шоаҳмедов (54) - К.Мурзоев (пен. 85)\nФарғонанинг "Нефтчи" жамоаси бу турда ҳам мағлубиятга учради. "Маъшал" бу жамоани 2:1 ҳисобида енгиб ўз аҳволини яхшилашга эришган бўлса (25 очко, 8-ўрин), 5-ўриндаги фарғоналиклар ҳисобидаги очколар сони 36талигича қолди.\n“Машъал” – “Нефтчи” 2:1\nГол: С.Ҳамроев (45), Ҳ.Муртазоев (46) - Ш.Ҳакимов (30)


Обама аҳдида қатъий\nАҚШ президенти Барак Обама толибларга қарши Афғонистондаги уруш тез орада тугамаслиги ва бу кураш осон бўлмаслигини яна бир бор таъкидлади. Барак Обама бу кураш америкаликларни террор ҳужумларидан ҳимоя қилиш учун зарур эканини урғулади.\nБарак Обама бу нутқини АҚШ ҳарбий ветеранлари ва уларнинг оила-аъзоларидан иборат 5000 кишилик аудитория олдида сўзлади.\nАйни пайтда АҚШ президентининг бу нутқи Афғонистонда президентлик сайловига саноқли кунлар қолганда Толибон хуружи ортиб бораётган бир паллада янгради.\nОбама Афғонистондаги бу хуружлар “бир кеча-кундузда пайдо бўлмаган”ини айтиб, уларни бир кеча-кундузда тугатиб бўлмаслигини ҳам таъкидлади.\n- Бу иш тезда ҳал бўлмайди. Бу иш осон ҳал бўлмайди, деди Барак Обама.\nУ Афғонистонга қўшимча 30 мингдан ортиқ ҳарбий жўнатиш қарорини ҳимоя қилар экан, ўз маъмуриятининг янги стратегияси “Ал-Қоида” ва унинг иттифоқчиларини фош қилиш, яксон қилиш ва батамом маҳв этишдек аниқ мақсад”га эга эканини эслатди.\n- Биз унутмаслигимиз шарт: бу бизнинг ихтиёримиздаги жанг эмас. Бу зарурат туфайли қилинаётган кураш. Америкага 11 сентябрда ҳужум қилганлар буни яна такрорлашни режаламоқда. Агар улар тўхтатилмаса, толиблар буни ўзига янада хавфсиз имкон, деб тушунади ва бундай имкондан фойдаланган “Ал-Қоида” америкаликларни ўлдириш учун яна янги ҳужумларни режалаштириши мумкин, деди АҚШ президенти Обама.\n2009 йил январ ойида президентлик лавозимини эгаллаган Барак Обама Афғонистонга қўшимча равишда 21 минг нафарлик ҳарбий жўнатиш¸ шу билан бу давлатдаги АҚШ ҳарбийлари сонини 62 минг нафарга етказиш ҳақида кўрсатма берган эди. Яқин ойлар ичида эса бу рақам 68 минг нафарга етказилади. Ҳарбийлар сони ҳали бундан ҳам ошиши мумкинлиги кутилмоқда.\nОбама маъмурияти шу тариқа ўз стратегиясини амалга оширишга уринаётган бир кезда АҚШ халқи орасида бу уруш муваффақиятига ишонувчилар сони камайиб бормоқда. Бу борада ўтказилган янги сўров натижаларига кўра, америкаликларнинг 54 фоизи Афғонистондаги урушга қарши эканини билдирган. Бундай фикрдаги америкаликлар ўз эътирозига Ироқдаги аҳволни мисол қилиб келтирган.\nДушанба куни Обама Ироқдаги АҚШ ҳарбийларини 2011 йил охирига қадар тўлиқ олиб чиқиш ваъдасини яна бир карра такрорлади.\n- Ироқ халқи Америка Қўшма Штатлари ўз ваъдасида туришини билиши шарт ва Америка халқи биз ўз стратегиямиз йўлида дадил илгарилашимизни билиши шарт. Биз Ироқдаги жангчи ҳарбийларимизни олиб чиқишни шу йил якунидан бошлаймиз ва 2011 йил якунига қадар барча ҳарбийларимизни Ироқдан олиб чиқамиз, деди АҚШ президенти.\nАфғонистонда эса президентлик сайловига саноқли кунлар қолганда толибларнинг хуружлари ортмоқда.\n15 август куни АҚШ нинг Кобулдаги элчихонаси олдида ўзини портлатган ҳудкуш 7 нафар афғонистонликни ўлдирди, 100 га яқинини жароҳатлади. Июл ойининг ўзида америкалик 44 аскар ўлдирилди.\nШунга қарамасдан, Барак Обама АҚШ етакчилигидаги коалиция қўшинлари толиблар ҳаракатига тўлиқ барҳам бериши шартлиги ва бу кучлар 20 август куни ўтадиган президентлик сайлови хавфсизлигини таъминлашда муҳим рол ўйнашини таъкидлади.\n- Сўнгги ҳафталар ичида биз ўз қўшинларимиз ўз зиммасидаги амалиётларни қандай адо этганини кўрдик. Улар толибларга қарши кураш йўлида мамлакатнинг янги ҳудудларига, аҳолиси Толибон томонидан йиллар давомида террор қилинган ҳудудларга кириб борди. Улар янги тактикаларни ўзлаштирмоқда. Аммо бунинг ўзи экстремистларга қарши кураш учун етарли восита эмаслигини ҳам улар билишади.\nБиз афғон халқини ҳимоя қилар эканмиз, шундай шароитда уларнинг кундалик турмушини ҳам ривожлантиришимиз керак. Бугун бизнинг аскарларимиз афғонистонликлар ўзлари истаган келажакни танлашига хизмат қиладиган сайлов учун овоз бериш участкалар хавфсизлигини таъминлашда ёрдам бермоқда, деди АҚШ президенти.


Уммонда биринчи марта аёл киши полиция бошлиғи лавозимига тайинланди\n15:48 / 02.01.2017\nУммондаги полиция участкасига илк марта аёл киши раҳбарлик қиладиган бўлди. Gulf News шу ҳақида хабар берди.\nПойтахт Масқат шаҳридаги Ватаяҳ полиция участкасининг янги раҳбари лейтенант Шайхаҳ бинт ал-Ашур Ҳамбасияҳ Уммонда ушбу лавозимни эгаллаган биринчи аёл сифатида тарихга кирганидан бахтиёр экани ва бундан фахр туйғусини ҳис қилганини айтди.\nУ барча соҳаларда муваффақиятларга эришиш, янги иш жойи ҳамда оила ўртасида мувозанат сақлаш учун имкон қадар ҳаракат қилишини маълум қилди.\n"Менинг ишимни яхши тушунувчи турмуш ўртоғим ва оилам борлиги туфайли кўп қийинчиликларни бартараф қилишга муваффақ бўлдим", - деди у.\nШайхаҳ Уммон қироллик полициясига 1990 йилда қўшилган. 1996 йилда у аёл офицерлар учун ажратилган илк ўринларга даъвогарлик қилган ва натижада Масқат полициясида вояга етмаганлар билан шуғулланувчи бўлим бошлиғи сифатида фаолият юритган.\nКейинчалик у қироллик полициясининг бошқа лавозимига ўтди ва охир-оқибат Ваятаҳ полициясининг раҳбари лавозимига тайинланди.\nШайхаҳ Уммондаги барча аёл полициячиларни фидокорона хизмат қилиш ва ишда ташаббус кўрсатишга чақирди.\nШайхаҳ бинт ал-Ашур Ҳамбасияҳ\nАрманистонда полиция ва миллий хавфсизлик хизматига янги раҳбарлар тайинланди\n23:18 / 10.05.2018